
COMANDORUL DIN OCAÑA


PERSONAJELE


REGELE DON ENRIQUE  III
DE CASTILIA REGINA
PERIBANEZ, ţăran.
CASILDA, soţia lui Peribănez
COMANDORUL din OCANA
CONETABILUL
GOMEZ MANRIQUE
INES
COSTANZA
LUJAN, lacheu.
Un PREOT
LEONARDO, servitor.
MARIN, lacheu.
BARTOLO
BELARDO- tarani
ANTON- tarani
GIL- tarani
BLAS- tarani
BENITO- tarani
LLORENTE- tarani     
MENDO- tarani
CHAPARRO- tarani
HELIPE- tarani
Un PICTOR 
Un SECRETAR 
Doi REGIDORI    
ŢĂRANI și ŢÂRĂNCI 
CÎNTĂREȚI 
PAJI
HIDALGOS
SUITA
STRĂJERI
OAMENI DIN POPOR
Acţiunea se petrece la Ocana, la Toledo și pe cîmp.
















ACTUL I




SCENA I 
Odaie în casa lui Peribăfiez, la Ocafia. PERIBANEZ şi CASILDA, miri ; INES, naşă ; PREOTUL, COSTANZA; cîntăreţi; ţărani și ţărănci.

INES
La mulţi anii, de mii de ori !

COSTANZA
Dac-ar fi cîţi eu doresc, 
mai c-aţi fi-nemuritori.

CASILDA
Cred că merit şi-i firesc 
parte s-am de urători,

PREOTUL
Plouă la urări,cu mia, 
şi-s de înţeles acum, 
cînd serbaţi căsătoria ; 
Dar mai bune nu-s, nicicum, 
decît, sfîntă, liturghia. 
Tot ce azi se poate spune, 
ca prieten bun şi rudă, 
spus-am eu, prin rugăciune.

INES
Eu atît le zic, s-audă : 
cele bune să-se-adune.

PREOTUL
Dumnezeu e bun părinte 
pentru oameni buni, se ştie. 
Iar nepoata mea-i cuminte.

peribAnez
N-are pricini rea să fie, 
căci geloasă nu-i, părinte.

CASILDA
Să nu-mi dai prilej vreodată 
gelozia să mă pască.

PERIBANEZ
Eu, din parte-mi, niciodată.

ines
Cică-ar fi de ceruri dată, 
dragostea s-o însoţească.

PREOTUL
Bucuraţi-vă un trup 
şi un suflet c-aţi ajuns.

PERIBANEZ
Sînt de fericire stup,
că frumoasă, prea de-ajuns,
o făcu Cel Nepătruns.

preotul
Da, să-i mulţumeşti pios, 
că,-n Toledo, nicăirea, 
n-afli alt chip mai frumos.

CASILDA
Tot cu-al dragostei prinos 
dacă-ţi răsplătesc iubirea, 
soţ iubit,, a mea-i mai mare 
şi-mi cărnii dator pe veci.

peribAnez
Nu prin vorbe sunătoare 
a iubirii-nflăcărare 
poţi, Casilda, să mi-o-ntreci 
Eu Ocana  vreau, stăpînă, 
la picioare să ţi-o vezi 
şi ce scaldă Tagopînă 
lasă Spania bătrînă 
şi se face portughez. 
Un măslin de roade plin 
nu e mai frumos ca tine, 
nici cîmpiile,. cînd pline 
sînt de mii de flori divine, 
sub un cer de mai, senin. 
Nu e măr îmbujorat 
mai plăcut ca tine, fată ; 
untdelemnul cel curat, 
ce-n urcioare e păstrat, 
aşa mult nu, mă desfată. 
Nu-i ca gura ta nici vinul 
stat  în beci ani lungi, în şir, 
că-i pentru ţăran pelinul 
ca pentru boier divinul, 
parfumatul trandafir, 
în decembrie — butucii, 
în octombre,-un dulce must, 
ploaia-n mai, cu toţi clăbucii,
grîul la sfîrşit de-august,
strins în snopi, sub raze lucii,
mie nu-mi aduc în casă
bucurie-atît de rară,
care mulţumit mă lasă
şi pe iarna viforoasă,
şi pe arşiţa din vară.
Tot ce-mi pot dori pe lume,
am, Casilda, eu, prin tine.
Inimă în ea te ţine
într-un loc sortit anume
unei fericiri depline.
Să trăieşti în ea ! E rege
păcii sufleteşti bărbatul ;
el regină te alege
şi-asta e cerească lege,
drept din veci pentru tot natul.
O să ţi se ştie casa
a reginei, multplăcutei.
Toţi vor spune : eşti aleasa —
şi-a trecut norocul slutei
la Casilda, preafrumoasa.

CASILDA
Eu, bărbate, ce să spun ? 
C-am văzut la tine,-ndată, 
numai sufletul tău bun ? 
N-a fost glas, ca,-n danţ nebun, 
să mă cheme-nfierbîntată, 
nici să-mi placă într-atît 
ritm de tamburină, iute, 
chiar de răpăia oricît 
şi ţipa cumplit, din gît, 
toboşarul, pe-ntrecute ; 
nici în zori de Bobotează 
mirtul şi verbina, ori
caii iuţi, nechezători, 
nu mi-au dat plăcere trează 
precum glasul tău sonor. 
Ce dairea; ce dulce flaut 
ca să-i semene, să caut ? 
Sau ce prapur poat' să fie 
mai cu ciucuri, ca să-1 laud ?
ca frumoasa-ţi pălărie?  
Nu-s picioare-n cizme nouă, 
mai frumoase, fără soţ. 
Eşti, printre flăcăii toţi; 
cozonac de paşti cu ouă, 
cu stafide — şi cu moţ. 
Pari, pe verdele coclaur, 
mîndru şi puternic taur ; 
o cămaşă nouă care 
dintre iasomii răsare, 
într-un paneraş de aur. 
Luminare eşti, de Paşte, 
cămăşuţă de botez... 
Ţie-ţi semeni, se cunoaşte ; 
Seamăn n-ai — aşa eu crez, 
ba, şi lumea recunoaşte.

PREOTUL
Haide, gata giugiuleala. ! 
Musafirii-au chef de da

PERIBANEZ
Nu vă strînge-n proaspăt lanţ 
dragostea — iertaţi greşeala.

UN LUCRATOR
Dă, spre dragoste, năvala ! 
(Cîntăretii cîntă, Ţăranii şi Tărăncile dansează.)

CÎNTĂREȚII
Vină cu urări 
luna mai în floare, 
vesele câmpii, 
rîuri şi izvoare ! 
Să-şi înalţe capul, 
verzi de tot, arinii 
şi, cu fructe noi, 
înfloriţi, migdalii. 
Să presare zorii, 
după stropi de rouă, 
în verzile suliţi, 
podoabe de irişi. 
Turmele să suie 
pe inalţii munţi, 
în tunici de nea, 
cimbru bun să pască  
(Dansul FOLIA.)
Domnul binecuvîntări 
peste miri reverse-ntruna ! 
Vie cîmpul cu urări, 
căci azi amîndoi sînt una. 
(Reîncepe dansul.)
Munţi cu sloi pe creste, 
mîndre povîrnişuri, 
voi, stejari străvechi 
şi voi, brazi puternici, 
apelor daţi drumul, 
în pîraie limpezi, 
ca, din gheţuri reci, 
să coboare-n văi. 
Dulce triluiască 
mii privighetori ; 
dragostele-şi cînte 
mirţilor cei verzi.
Pasările-şi facă 
încă mai dibace, 
cuiburi noi, plăcute, 
pentru puii lor.
(FOLIA.)
Domnul binecuvîntări 
peste miri reverse-ntruna ; 
vie cîmpul cu urări, 
căci azi amîndoi sînt una. 
(Se aude un zgomot puternic.)



SCENA II 
BARTOLO, aceiaşi,

PREOTUL 
Ce se-ntîmplă ?

BARTOLO
Nu-ţi dai seamă 
după zarvă ?

PREOTUL
Au adus tăuraşul?

BARTOLO
Trei, de-o seamă, 
nu doar unu-aici acu-s
da' ăl negru,-ce de nas
mi-1 aduc, e cu gol;
are lustru spaniol !
Zău că nu l-am prins un ceas.
Blas, de două ori lovit,
întrecea italienii,
ce par sprintene vedenii,
pe-un odgon cînd s-au suit.
Iapa Gil Anton şi-a scos
de la păşunat şi, iată
că, prin burta spintecată,
îi zăreşti bojocul gros.
Pe Tomas, zău, nu-i de şagă,
1-a lăsat fără nădragi ;
n-a rămas cu mintea-ntreagă,
chiar de seamă de nu bagi.
Şi al nostru comandor
al Ocanei domn de frunte,
buzna dă, să mi-1 înfrunte,
ca un şoim picat din zbor.
Jur că, dacă tăuraşul
n-avea frînghia cea groasă...

PREOTUL
Ar veni şi-aici ?

BARTOLO
Şi-n casă.

PREOTUL
Pe terasă fug !

BARTOLO
Ce fugă ? 
Spune iute-o rugăciune, 
să se facă o minune ! 
Cum să fugi ? E caz de rugă.

PREOTUL 
Rugă ? La ce bun ?

BARTOLO
Păi, iacă, 
piept să-i ţinem, voiniceşte.

PREOTUL
Doar că bestia buimacă 
nu-nţelege latineşte. 
(Iese din scenă.)

COSTANZA 
A zbughit-o pe terasă. 
(Strigăte în culise.)
Strigă mulţi, mai tare-acum,

INES
Hai acolo toţi, oricum 
doar îl ţine funea groasă.

BARTOLO
Da, aşa e... Mai departe 
decît funea nu se-avîntă. 
(Iese din scenă.)


SCENA III
PERIBANEZ, CASILDA, INES, COSTANZA, Ţărănoi, Cîntăreţii 

PERIBANEZ
Vrei să-ncerc cu el o trîntă ?

CASILDA
E primejdie de moarte !

PERIBANEZ
Chiar de-ar fi mai fioros, 
să-1 răstorn în stare sînt ; 
de-1 apuc de-un corn, vîrtos, 
dau cu fiara de pămînt.

CASILDA
Nu se cade,-n zi de nuntă, 
şi nici ca logodnic, tu 
să te iei în coame, nu, 
cu o fiară-atît de cruntă.

PERIBANEZ
Din zicale, bunăoară, 
două-mi plac : la închisoare, 
nici măcar în zi cu soare ; 
coarne — nici în călimară. 
Fac cum spui. 
(Zgomote şi strigăte în culise.)

CASILDA 
Ce-i cu-atîta tărăboi ?


SCENA IV 
Voci din culise; apoi, BARTOLO ; aceiaşi.

VOCI 
(în culise.)
Vai, vai, ce năpastă grea !

CASILDA
Tauru-a făcut ceva ?

PERIBASTEZ
Cît noi stam aici, în doi ? 
(Intră Bartolo.)

BARTOLO
Ah, de nu l-ar mai fi scos 
din pădure,-n veci de veci ! 
Cu petrecerea-asta nu pot 
să se laude flăcăii ! 
Dumnezeii tăi de taur ! 
Să nu afli niciodată 
iarbă, în april, pe cîmp, 
decît cîtă-n miez de-august. 
Cînd vei fi-n călduri, te-nvingă 
un potrivnic taur, pururi; 
şi, cînd vei mugi de sete, 
sece-ţi rîurile-n cale. 
Te omoare, în arenă, 
oamenii cu suliţi lungi, 
nu vreun cavaler viteaz, 
cu cuţit şi lănci de aur, 
ci-un lacheu, şi pe la spate, 
cu fier vechi, plin de rugină, 
la pămînt să te răstoarne, 
să pătezi cu sînge colbul !

PERIBANEZ
Bartolo, mai hotărât 
fii — şi spune ce se-ntîmplă, 
ca să nu-1 mai tot blesteme 
Tanda, oţărît, pe Manda.

BARTOLO
Comandorul din Ocana, 
bunul şi mărinimosul, 
pe un şarg cu pete negre
pe spinare şi pe piept, 
arătînd,  sub frîu de-argint, 
capu-i nărăvaş şi mîndru 
şi spălînd, în albă spumă 
o tafta roşie-verde, 
se-ntîmpla pe drum să treacă ; 
Şi, văzînd cum tot aleargă 
taurul, îşi îndesă 
pălăria-n cap şi-şi scoase 
braţul falnic de sub capă ; 
şfichiui. cravaşa ; pinteni 
calului dădu ; acesta, 
bătînd straşnic din copite, 
speriind nebuna gloată, 
se împiedică de fune 
şi se prăvăli în bot. 
Comandorul e acum, 
în primejdie de moarte. 
Dar ce tot vorbesc ? Doar văd 
că-1 aduc, purtat pe umeri,


SCENA V
COMANDORUL, fără cunoştinţă, adus de cîţiva Ţărani ,MARIN,LUJAN; aceiaşi.

MARIN
Preotul era în casă 
şi să-1 spovedească poate.

INES
S-a ascuns, căci speriat e;

PERIBANEZ 
Mergi, Bartolo, pe terasă;

BARTOLO 
Merg să-1 caut.

PERIBANEZ
Haide, pleacă.
(BARTOLO iese din scenă ; COMANDORUL este aşezat de ceilalţi pe un scaun.)

LUJAN
O să-i facem, tu şi eu, din mîini scaun, morţii dacă îl sorteşte Dumnezeu.

MARIN
Hai, Lujan ; eu îţi spun drept 
că mă tem că-i mort şi, poate...

LUJAN
Ah, de spaimă mie-mi bate 
inima cumplit în piept. 
(Lujan şi Marin ies din scenă.)

CASILDA
Du-te, Pedro... Mi se pare 
că-şi revine... Adă apă... 
Du-te iute.

PERIBANEZ
De nu scapă 
comandorul şi-aici moare, 
din Ocaria plec — şi basta ! 
Sărbătoare blestemată ! 
(îl lasă pe Comandor pe scaun şi se retrag toţi, în afară de Casilda.)


SCENA VI 
COMANDORUL, fără cunoştinţă ; CASILDA

CASILDA
Cît de cruntă, ah, năpasta
floarei Spaniei se-arată.
Mîndru, falnic cavaler,
luptător Viteaz, de vază,
oare tu, cu-al spadei fier
îi  cutremurai de groază
pe cei mauri din Granada ?
Cîţi n-ai omorît tu, spune ?
Şi te-a doborît o fune —
niciodată,-n luptă, spada !
Cu o fune te-a rănit
moartea — asta-mi este spaima —
vrînd să fure, doamne, faima
unui cap de oşti vestit. 
Vai, vai, domnu' comandor !

COMANDORU 
Cine strigă ? Cine-i ? Cine ?

CASILDA 
Ah, vorbeşte !

COMANDORUL
Vai de mine,
cine eşti ?

CASILDA
Sînt eu, senor... 
Nu vă faceţi griji, 
căci bine vă; doreşte casa noastră, 
chiar mai- mult ca dumneavoastră,
cînd tot supărat vă ţine 
întîmplarea cu-acei tauri 
Deci, simţiţi-vă acasă.

COMANDORUL
Domnul, ah, să văd mă lasă 
omenescul, viu tezaur ; 
Lat zăceam eu, la pămînt, 
şi credeam că-s mort, livid, 
dar, cînd ochii să-mi deschid,
m-am trezit în raiul sfînt ! 
Lămureşte-mă ce este, 
că doar e firesc să crezi 
că acolo unde vezi 
îngeri — sferele-s celeste.

CASILDA
Dovediţi prin: ciudăţenii 
că eraţi de moarte-aproape.

COMANDORUL 
Cum ?

CASILDA
Păi, cu deschise pleoape, 
dacă tot aveţi vedenii ? 
Şi vă rog să ţineţi minte 
că, dacă aceasta-nseamnă 
mulţumire prin cuvinte 
pentru casa-n care-s doamnă, 
doar de azi e casa mea.

COMANDORUL 
Eşti mireasa fericită ?

CASILDA
Fericită, zău, nu prea, 
că-ntîmplarea e cumplită 
chiar în zi de cununie.

COMANDORUL 
Cum, eşti gata măritată ?

CASILDA 
Da — şi cum îmi place mie.

COMANDORUL 
Ai noroc, frumoasă fată.

CASILDA
Am avut norocul slutei, 
cum se zice pe la noi.

COMANDORUL
(aparte.)
Ah, şi soţul preaplăcutei 
e-un mojic, un ţărănoi ! 
(Tare.)
Cum te cheamă ?

CASILDA
Cu iertare 
fie-mi, eu Casilda sînt.

COMANDORUL
(aparte.)
Straiul ei e o-ncîntare 
ea-i minune pe pămînt. 
(Tare.)
încrustat în plumb rubin, 
fericit bărbatul cărui 
frumuseţea ta o dărui !

CASILDA
Fericirea, pe deplin, 
eu o am, nu el, senor ; 
credeţi-mă, chiar aşa-i.

COMANDORUL
Ah, soţie meritai
să-i fii unui comandor.
Să-ţi fac daruri — şi nu mici
voie dă-mi...


SCENA VII 
PERIBANEZ, aceiaşi.

PERIBANEZ
Nici urmă, zău,
nu-i de preot — şi mai rău
dacă-i e..	

CASILDA
Rămîi aici, 
căci se simte după-atîtea, 
don Fadrique bine iară.

PERIBANEZ 
Eşti, Casilda, o comoară.

COMANDORUL
Da, aceasta e virtutea 
preacereştii nestemate.


SCENA VIII
MARÎN, LUJAN, aceiaşi. 

MARIN
Cică e mai binişor.

LUJAN 
Seaunu-i aici, senor.

COMANDORUL
Să rămînă-afară poate ; 
credea pot-să merg pe jos.

LUJAN 
Domnul fie lăudat !

COMANDORUL
De mă fac iar sănătos, 
vă rămîn îndatorat 
amîndorura —, şi-o cale 
voi afla, să-mi dau silinţa 
să-mi arăt recunoştinţa.

PERIBANEZ
De-aş putea, domniei-tale, 
sănătatea mea să-i dărui !

COMANDORUL
Sigur sînt că nu mă minţi — 
nu-i nevoie să mai stărui.

LUJAN 
Dar ce simţi ?

COMANDORUL
Nişte- dorinţi 
neavute mai-nainte.

LUJAN 
Nu pricep;

COMANDORUL
Nici nu contează.

LUJAN 
Gînd nebun îmi scurmă-n minte 
şi mă paşte-a morţii, piază ! 
(Comandorul, Lujan şi Marin,ies din scenă.)


SCENA IX 
PERIBANEZ, CASILDA.

PERIBANEZ 
Pare-se că-i e mai bine.

CASILDA 
îmi făcuse milă, jur.

PERIBANEZ
Căzătura-i, pentru mine, 
este semm de rău; augur 
Fire-ar de tăun-nebun 
şi de cin' 1-a priponit.

CASILDA
Pedro, dragă, mi-a vorbit ,  
şi acesta e semn bun,
căci, cu vreun prilej, bărbate, 
vorba bună-i mare dar.

PERIBANEZ
Răsplăti iubirea poate 
dragostea curată doar. 
Eşti stăpînă peste multe, 
sînt al tău şi-a ta e casa. 
Bine ştii că şi frumoasa 
se mărită ca s-asculte. 
De la Facere încoace, 
Domnu-a dat această lege. 
Ea ni-i stîlpul. se-nţelege, 
spre-a trăi în bună pace. 
Zile rele, zile bune, 
le vom duce împreună.

CASILDA
Dar nevasta cea mai bună 
cum e ? Spui ?

PERIBANEZ
Spun.

CASILDA
Haide, spune.

PERIBANEZ
E-un abecedar :A -nseamnă 
ascultarea şi-alintatul; 
bună B să fii te-ndeamnă, 
şi-asta-ţi cer, cît îi văleatul. 
Cere C să fii cuminte ; 
dulce, D ; evlavioasă 
E ; F, mâi frumoasă ; 
Graţioasă, G ; H ţin  te ! —

harnică. ; I, inimoasă 
încît casa mea, prin tine, 
să o spună orişicine 
c-a ajuns şi mai frumoasă. 
Tu, prin J, mi-eşti jumătatea 
Iar prin L îmi eşti lumină ; 
Prin M, mamă — bunătatea 
pentru pruncii ce-or să vină. 
N te-nvaţă nu ! să spui 
poftei unui îndrăzneţ. 
O, că eşti odor cum nu-i 
altul de mai mare preţ, 
Cere P să fii plăcută, 
R — să fii respectuoasă, 
ştiind mintea că te-ajută 
să ţii pace bună-n casă. 
Tu, prin S, eşti săntoare, 
cînd bărbatul tău o cere. 
T înseamnă să fii tare 
la nevoi şi la durere-
V te-nvaţă voioşia, 
X aminte îţi aduce 
să cinsteşti preasfînta cruce 
cu toată cuvioşia. 
Z e al iubirii zel, ceas de 
ceas şi zi de zi, 
căci te poate, într-un fel, 
şi iubirea părăsi. 
Pe-astea dacă ştii şi poţi
să le-nveţi acum, cu sîrg, 
fi-vei floarea ăstui tîrg ; 
eu — ţăran cinstit de toţi.

CASILDA
Am să-nvăţ abecedarul, 
ca să-ţi fac pe voie, dar.
dragă ;Pedro, să-ţi fac darul
unui alt abecedar.
Te-aş ruga, dă-mi ascultare.

PERIBANEZ
Cum nu ? Cu plăcere. Spune 
şi mă-nvaţă lucruri bune.

CASILDA
Stai şi-ascultă cu,răbdare :
A,- înseamnă arţăgos
tu să nu fii niciodată ;
B,- să fii dintr-o bucată,
iubitor şi serios;
C,- să mă cinsteşti şi, harnic,
tu să-mi sprijini sîrguinţa ;
D înseamnă să - fii darnic, 
ca să-mi răsplăteşti credinţa ; 
F— să ai plăcută fire ; 
G — să fii gingaş, oricît ; 
H — să fii om hotărît; 
I-— să mu uiţi de - iubire ; 
L — să nu-ţi uiţi legămîntul; 
M — să meriţi totu-n viaţă ; 
N — să nu fii nătăfleaţă ;
cîtu-i cerul şi pămîntul. 
O — să fii de omenie ; 
P — să fii un bun părinte ; 
R — s-asculţi de rugăminte ; ;
S— să îmi slujeşti doar mie ; 
T — Să nu fii un trufaş ,
V — să mă visezi în vise ; 
X — cu braţele deschise, 
Ca un X —-şi pătimaş, 
tu să faci aşa, întruna, 
(îl îmbrăţişează.) 
şi nimic nu ne-o desparte, 
ci vom sta întotdeauna, 
tot aşa, chiar după moarte.

PERIBANEZ    
Am să-nvăţ, comoara mea, 
tot abecedarul tău. 
Mai doreşti-ceva ?

CASILDA
Aş vrea, 
nu gîndi de mine rău, 
că eu, chiar din prima zi...

PERIBANEZ
Orice-mi ceri, să fac sînt gata : 
cere-i dragostei răsplata.

CASILDA
Sigur ?

PERIBANEZ 
Sigur. 

CASILDA
Păi...

PERIBANEZ
Hai, zi-i.

CASILDA
Ştii că ziua Adormirii 
Maicii Domnului e-aproape. 
Nu Toledo vreau să-mi scape, 
ci credinţei şi iubirii 
vreau să le aduc prinos. 
Ştii că, la procesiuni, 
racla sfintelor minuni 
vor purta.

PERIBANEZ
O, eu, pios, 
Mă-voiesc dintru-nceput.

CASILDA
Eşti, prin G, gingaş, de-ndată ; 
mâinile ţi le sărut.

PERIBANEZ
în caleaşca minunată 
verişoarele-ţi îndeamnă.

CASILDA 
Cită cinste pentru mine !

PERIBANEZ 
Şi-o să-ţi cumpăr...

CASILDA
Ce ?

PERIBANEZ
Ei, bine, 
straie noi, de mare doamnă. 
(Ies din scenă.)


SCENA X
Odaie în casa Comandorului. 
COMANDORUL, LEONARDO

COMANDORUL
Leonardo, cheamă-1 iute 
Pe Lujan.

LEONARDO
L-am şi chemat, 
dar era cam turburat.

COMANDORUL 
Cheamă-1 iar.

LEONARDO 
Mă duc. 

COMANDORUL
Hai, du-te.

LEONARDO
(aparte.)
Ce-o fi asta ? E ciudat.. 
Cînd se simte cel mai bine, 
trist şi gînditor tînjeşte. 
Nu-1 doare nimic, fireşte, 
dar sloboade la suspine ! 
Zău, să mor de nu iubeşte.
(Iese din scenă.)	


SCENA XI 
COMANDORUL, singur.

COMANDORUL
Frumoasă fata-mi pare
mai mult ca aurora,
cînd ochii tuturora
o văd scăldată-n soare ;
Tu, nea pe pisc de munte,
ce razele iubirii cutează să le-nfrunte
Se pare c-ai -cules,
cu aste mîini prea albe,
atîtea mândre salbe
de- flori de mai, pe şes,
cîte-nfloresc zefirii
Cînd Flora se răsfaţă-n. poala, firii.
Văzut-am şesuri verzi,
chemând suava talpă,
ca,-n ele, albă, albă,
zăpada să ţi-o pierzi —
din munca ta să-nvie
speranţă verde-n inima pustie.
O, ce ţăran ferice,
care ţi-a strâns din sîn,
cu mînă de stâpîn,
comori de coapte spice,
încît, la bătrâneţe,
pe arii. snopi de prunci o să-1 răsfeţe
Pentru acest tezaur,
de fruct în pîrg,. femeie,
chiar soarele să-ţi deie
semeţu-i car de aur,
sau cel format din stele,
căci mîndru nu-i luceafărul cît ele.
Dau spada mea în schimb
pe sapa lui, ori coasa ;
Ocana pentru casa
cu mîndru soare nimb !
Ce fericit plugar !
Ce avuţie ai, în patul tău, grînar !


SCENA XII
COMANDORUL, LUJAN
LUJAN
Cer iertare : şargul tău
m-a ţinut pe lingă el.

COMANDORUL
M-a lovit un fulger rău 
şi e-n pieptul meu, rebel ; 
mă prăvale ca-ntr-un hău.

LUJAN 
Tot te mistuie-acel dor ?

COMANDORUL
Prinde repede să-nveţe 
sufletul să suie-n zbor, 
laş ca focul şi uşor, 
spre atîta frumuseţe. 
Dacă vreau amic, Lujan, 
s-ajung cu ţăranul care 
îşi veghează-a lui onoare 
mai mult ca un curtezan, 
ce şi cum pot face oare ? 
Bine-ar fi să mă prefac 
că prin vorbe nu mă laud 
şi un bine pot să-i fac, 
precum i-am promis ?

lujAn
Precaut
eu aş fi — şi-aş sta să caut, 
înainte ca dorinţa 
să-mi astîmpăr, să previn 
orice risc... Mi-aş da silinţa, 
printr-un gest frumos, din plin 
să-i stîrnesc recunoştinţa. 
Chiar de-i om de bine el 
şi-i cinstit printre-ai săi semeni, 
o să-şi scadă puţintel
şi el veghea, de asemeni, 
de-i faci bine într-un fel, 
căci sînt mulţi bărbaţii care, 
din recunoştinţă multă, 
mai şi uită de onoare. 
Cînd se simt datori, n-ascultă 
glasul minţii veghetoare.

COMANDORUL
Ce să-i dau de-ntîia dată ? 
Ce zici ?

LUJAN
Pentru el, hatîr 
mare cît Ocana toată, 
ar fi, cred, plocon, deodată, 
o pereche de catîri.
Ăsta-i fără preț tezaur
pentru bunul lucrător ; 
iar ei dă-i cercei de aur ; 
Ştii doar al iubirii laur 
cum 1-a cîştigat Medor  
Rinaldo scaldă dîrz, pentru-Angelica, 
în sînge cîmpul de la Agramante. 
Roldan, viteazul nobil din Aglante, 
prin mii de leşuri, vîră-n duşmani frica. 
Nu-şi uită Malgesi o clipă pica 
şi sîngeros e crudul Sacripante : 
pe mîndrul Ferragut ca pe-o nimica 
îl frînge — dar Medor, isteţul fante, 
cît paladinii între ei, focoşi, 
se taie şi cotonogesc, tari, duri, 
în dar i-aduce doi conduri frumoşi 
şi, încîntînd-o mult acei conduri,
el treişpe luni, sub ulmi şi chiparoşi, 
se bucură de fermecaţii nuri.

COMANDORUL
Bine-a zis acel poet 
ce înseamnă interesul.

LUJAN 
Ah, un dar e-un fapt discret 
şi i-i limpede-nţelesul, 
chiar de pare-a fi secret. 
Sînt servicii personale, 
ce văzute sînt de toţi ; 
Semne-ale simţirii tale 
tu să dai prin ele poţi. 
Interesul prin metale 
face tîrgul ; şi-are,-ades, 
tălpile-nvelite-n lînă.

COMANDORUL 
Ura pentru interes !

LUJAN
Mişcă munţi şi mări, cum pînă 
mai pe urmă ai să vezi.

COMANDORUL
Tu pe andaluzul plai
însoţitu-m-ai, Lujan ;
te-am văzut ce dîrz luptai,
credincios şi brav oştean —
şi, de-atunci, la greu aman,
place-mi să vorbesc cu tine
despre treburi şi secrete 
dar eu cred că se cuvine	
să-1 şi răsplătesc mai bine 
pe acel ce-n veci discret e, 
totdeauna, peste tot. 
Slujba asta am de gîad să ţi-o schimb.

LUJAR
Atît cit pot, 
fac, senor, cu drag, aricind. 
Porunceşte — gata sînt, 
căci eu alte măreţii 
nu pot să-ţi ofer deloc.

COMANDORUL 
De tristeţi mă scapă... Mor...

LUJAR 
Asta-i cel mai bun mijloc.

COMANDORUL
Atunci, haide să-i dăm zor.  
Caută ce-am hotărît, 
doi catîri cum alţii nu-s, 
cum el n-a văzut, încît...

LUJAN
Pune-i acest jug pe gît 
şi-ntr-un ceas îl vezi supus, 
iar pe-a pieptului său holdă 
brazde trage simpatia 
şi culegi din ea recoltă, 
care nu creşte sub boltă, 
de nu semeni bani, cu mia. 
(ies din scena.)


SCENA XIII
Odaie în casa lui . 
CASILDA, INES, COSTANZA

CASILDA
Nu-i tîrziu pentru plecare.

INES
Drumu-i neted, vremea bună... 

COSTANZA
Vara, şi-n această lună, 
se ajunge, nu arare, 
în nici, barem, zece ceasuri. 
Ce podoabe-ţi pui, Ines ?

INES
Simple : rochia ce-o vezi.

COSTANZA 
Eu am poale cu ceaprazuri 
de argint.

INES
De sub aba se văd bine.

CASILDA
Ei, dar mie 
catifea mi s-ar cădea, 
peste-o bluză vişinie, 
că-s femeie măritată.

COSTANZA
Ştii, Ines, a lui Anton 
îmi dădea, de astădată,
fusta aia cu cordon.
Ţesătura-i de Cuenca,
tare fină — însă zice
a lui Blasco Gil, ştii, Menga,   
c-ar putea mai mult să-mi strice
că nu-i potrivită bine
cu culoarea pielii mele.

INES
Rochii mult mai frumuşele 
are... ştiu eu bine cine.

COSTANZA
Cine ?

INES 
Păi, Casilda. 

CASILDA
Dragă,
Dacă-o vrei pe-a albă, sau 
pe-aia verde, ce-i, întreagă, 
broderii, pe loc ţi-o dau.

COSTANZA
Eşti drăguţă, minunată, 
însă, Pedro de te ceartă, 
zău că n-o vrem, Doamne iartă 
că acu eşti măritată.

CASILDA
Ah, Costanza, dragă, nu e 
Peribanez aşa rău.

COSTANZA
Te iubeşte mult?

CASILDA
Nu, zău, 
crezi că are-o fire şuie ?

COSTANZA, 
Multe vorbe dulci îţi spune ?

CASELDA
Dacă-s multe sau puţine, 
nu ştiu, dar stîrnesc în mine 
valuri de simţiri nebune. 
Cu luceafărul de seară 
vine de la cîmp, cuminte, 
să cineze... Cînd s-apară, 
sufletu-mi întîi îl simte. 
Să-i deschid, la poartă sar ; 
zvîrl perniţa pentru ace, 
căci. pe scaun, nu arar, 
lucru-mi ţin, să am ce face. 
De lingă catîri, îndată 
el s-a smuls.. în braţe-i zbor.
Cînd ne-mbrăţişăm cu dor, 
stă catîrca supărată 
şi,-auzind-o el cum zbiară, 
zice : ,,Cina-ntîi, pe loc, 
să-i dăm ăstui dobitoc, 
şi mă-ntorc îndată, iară." 
Iar cît el i-aruncă paie, 
mă trimite după orz ; 
cum l-aduc, 1-a şi întors, 
drept în ciur, dintr-o copaie, 
El în iesle,-apoi, îl varsă 
şi ne-mbrăţişăm... Ştiţi cum e.. 
Cînd de dragoste eşti arsă, 
orice loc e bun pe lume. 
Hai apoi la oală, unde 
fierbe, pentru ciorbă, apa, 
şi cu aiul, şi cu ceapa ; 
Ce miros în nări pătrunde,
 mamă, din bucătărie !
că ţăranul mai că simte
că arama cea fierbinte
şi să dănţuie-1 îmbie.
Scot eu ciorba-n farfurii,
au de-argint,.să am mi-ar place,
cu garoafe sîngerii ;
Talavera, ştii, le face.   
Ciorba mea e bine dreasă,
cu plăcere şi cu sîrg ;
și-o mănîncă mai gustoasă
nici mai-marele din tîrg!
Şi răsplăţile se-adună
căci, de soarbe-o-nghiţitură,
el i-o dă pe cea mai bună
porumbiţei lui, în gură.
Bea jumate din pahar3
iar eu restul îl deşert ;
îi aduc măsline, dar
voia bună-i sflnt desert.
Cum am isprăvit cu masa.
mîinile ne-mpreunăm,
Domnului să ne rugăm
că-i blagoslovită casa.
Mergem la culcuş agale,
iară cînd îi vine ora
cu vii raze să ne scoale,
se căieşte aurora.

ines
Proaspătă căsătorită, 
fericită eşti ! Şi-acum 
haideţi ca, într-o clipită, 
să ne pregătim de drum.


SCENA XIV 
PERIBANEZ, aceiași.

CASILDA
Pedro, gata e căi casa ?

PERIBANEZ 
Da, pe cît se poate, da.

CASILDA 
Deci putem, sui m ea.

PERIBANEZ 
Altfel eu mi-aş duce-aleasa...

INES
Ştii, Blas are, şi mi-e ciudă, 
perdeluţe şi covor.

casilda 
Cată şi tu de-mprumută.

INES,
Poate de la comandor.

PERIBANEZ
Cred c-ar face-o bună faptă, 
căci de noi prinsese drag.

casilda 
Ce pierzi, dacă-i ceri ?

PERIBANEZ
Aşteaptă :
zău, pentru un om cu cheag 
nu-i covorul o trufie.

INES
Hai să ne-mbrăcăm odată.

casilda 
Să-ţi mai dea cred c-o să poată..

PERIBANEZ 
Ce-ai mai vrea ?

casilda
O pălărie.

PERIBANEZ
Asta nu.

casilda 
De ce ?

PERIBANEZ
Păi, vezi,
penele de seniori
ţie-ţi pot da vînt, să zbori,
mie îmi pot fi corvezi.
(Ies din scenă.)


SCENA XV
Odaie în casa Comandorului. 
COMANDORUL, LUJAN

comandorul 
Grozav sînt de frumoşi !  
 
lujan
Zău, n-am văzut 
de cînd mă ştiu asemeni dobitoace 
şi nu puţine mi-au trecut prin mînă.

COMANDORUL
Dar hamuri n-au.

LUJAN
A zis stăpînul lor 
că fac trei ani în primăvara asta 
şi l-au costat atît cît ţi-a cerut ; 
I-a cumpărat de-o lună, la Mensilla, 
şi sînt deprinşi cu şaua şi samarul.

COMANDORUL
Dar ia spune, Lujan, în ce chip noi 
să-i dăruirn putem lui Peribanez, 
fără să-1 facem să se simtă prost ?

lujan
La tine-acasă cheamă-1 şi convinge-1 
că de purtarea lui eşti copleşit. 
Dar, zău, mă umflă rîsul cînd te văd 
că-ţi faci un confident întru plăceri 
din mine, om de rînd.

COMANDORUL
Uimit să nu fii, 
căci şi femeia asta-i tot de rînd 
şi o curtez după tipicul tău. 
De-ar fi o doamnă, secretarul meu, 
sau majordomul, sau vreun gentilom 
din casa mea s-ar ocupa de dînsa.
I-ar cumpăra colan de diamante, 
zorzoane, perle, catifele fine, 
damascuri şi atlazuri minunate 
şi alte scumpa şi mai rare lucruri ; 
Chiar din Arabii i-ar aduce-o Phoenix, 
dar starea ei umilă mă obligă, 
Lujan, să te aleg acum pe tine, 
căci, chiar de eşti lacheu, te socotesc 
om bun de mers şi cumpărat catîri. 
Ştii, eu cu a mea dragoste mă port 
aşa precum se poartă ea cu mine.

LUJAN
Senor, de nu ţi-e dragostea discretă, 
purtarea ta cu ea discretă pare.


SCENA XVI
LEONARDO, aceiaşi.

LEONARDO
E, unul, Peribanez...	

COMANDORUL
Cum. Leonardo, cine

LEONARDO 
Chiar Peribanez.

COMANDORUL
Ce spui ? Nu pricep.

LEONARDO
Zicea de tine-ntreabă Peribanez,
şi cred că îl cunoşti, ba chiar prea bine 
E lucrătorul ăla din Ocana, 
bun, vechi creştin, bogat, cinstit de toţi 
concetăţenii lui din acel tîrg, 
încît, dacă ar vrea să se răscoale,  
de-a lui chemare-n stare-ar fi s-asculte 
toţi cei ce trag cu plugurile brazde, 
căci îl cinstesc ca pe un om de vază.

LUJAN 
(aparte, stăpânului său.) 
De ce-ai pălit, senor ?

COMANDORUL
O, ceruri sfinte
Abia veni ţăranul care-i soţul
femeii ce-o iubesc — şi simt că-ngheţ,
şi palid sînt la chip, şi tremur tot.

LUJAN
Deci n-o să ai curaj să-1 vezi la faţă ?

COMANDORUL
Să intre, căci, cum celei ce iubeşte 
ferestrele, grilajele şi strada 
îi plac -— iar în umilul servitor 
îi pare pe stăpînul ei că-1 vede, 
aşa mă voi uita la omul care-i 
stăpînul dînsei, al fermecătoarei.


SCENA XVII 
PERIBANEZ, în capă ; aceiaşi.

Sărut picioarele, senor.

COMANDORUL
O, Pedro,  
de mii de ori să fii bine venit! 
Te-mbrăţişez.

PERIBANEZ
O, Doamne, Doamne sfinte ! 
Atîta cinste pentru un ţăran, 
cel mai umil din cîţi ai în Ocana ! 
Atîta cinste pentr-un lucrător !

COMANDORUL
De-mbrăţişarea mea nu eşti nevrednic, 
căci eşti născut din oameni vrednici, Pedro ; 
apoi, prin dibăcie şi prin datini, 
îi onorezi pe toţi vasalii mei. 
Şi, pe de-asupra,-ţi port recunoştinţă, 
căci viaţa mi-am primejduit, ştii bine, 
şi mi-o pierdeam, sînt sigur, fără tine. 
Ce păs te-aduce ? Spune.

PERIBANEZ
Eu, senor,
poate că ştii, mi-s proaspăt însurat. 
Noi toţi, ca oamenii la locul lor, 
chiar de sîntem săraci, adesea facem 
ce-ar face nobilii de la palat. 
Nevasta m-a rugat s-o duc ăst an 
la hramul din Toledo, în august, 
cînd stă biserica să cheme lume 
din tot regatul, precum bine ştii, 
la sărbătoare. Merg, cu ea-mpreună, 
şi două verişoare. Eu, senor, 
în casă n-am prea arătoase scoarţe, 
nici franţuzeşti, de aur şi mătase, 
nici draperii cu daurite arme,
nici zurgălăi cu pene şi blazoane. 
Mă rog deci mult de senioria voastră 
să-mi împrumute-o scoarţă, de se poate, 
şi-un prapur, să-mi împodobesc căleasa. 
Rog neştiinţa să mi-o ierţi, ca unui 
ţăran,ce-ndrăgostit, acum, nebunu-i.

COMANDORUL 
Eşti, Pedro, fericit ?

PERIBANEZ
Atît de mult 
că n-aş schimba saiaua asta groasă 
nici pe însemnu-nalt de comandor, 
ce-ţi stă pe piept, căci am nevastă bună, 
cinstită şi, la chip, nu neplăcută,  
creştină bună, care mă iubeşte, 
nu ştiu dacă atît cît eu pe dînsa, 
mai mult, însă, ca orişice femeie.

COMANDORUL
Să-ţi fie dragă-i drept, cînd te iubeşte, 
prin omeneşti cum şi divine legi. 
Vă place-ăst fapt ca pe ceva al vostru. 
Hei, daţi-i covoraşul mequinez 
şi opt valtrapuri cu-ale mele arme ! 
Şi, cum am azi prilej să-i răsplătesc 
primirea de atunci în casa-n care 
eu viaţa mi-am salvat, îi dăruiesc 
catîrii cumpăraţi pentru caleaşca. 
Şi duceţi-i  nevestei lui cerceii, 
de-s gata făuriţi de argintar.

PERIBANEZ
Mărite senior, de-aş săruta
de mii de ori pămîntu-n al tău nume,
nu ţi-aş plăti nici o fărîmă din 
mărinimia ta fără de seamăn. 
Vasali ţi-am fost. nevasta mea şi eu  
dar sîntem, de-astăzi. sclavii casei tale

comandorul
Tu, Leonardo, mergi cu el

leonardo
Ei, haidem. 
(Leonardo şi Peribanez ies din scenă.)


SCENA XVIII 
COMANDORUL, LUJAN 

comandorul 
Ce zici, Lujan ?

lujAn 
Păi,, zic că ţi-a inferat.
norocu-n casă.

COMANDORUL
Fii numai urechi... 
Găteşte-mi roibul, fără-ntîrziere; 
căci la Toledo vreau să merg, mascaţi. 
Ah, îmi răpeşte sufletul ţăranca!!

lujan
S-o urmăreşti vrei ?

COMANDORUL
Eu sînt urmăritul; 
De-o văd, mar stîmpăr focui-afurisit 
(ies din scenă.)


SCENA XIX
La intrarea în catedrala din Toledo. 
REGELE don HENRIQUE III, CONETABILUL, Suită.

CONETABILUL 
Veselă-i cetatea, rege,
după inimă şi lege 
sacra voastră maiestate, 
înmiită li-i plăcerea, 
că-i ajun de marc hram.

REGELE
Mulţumească-mi pentru vrerea 
de-a veni aici. ce-o am. 
De-a cetăţii frumuseţe 
sînt vrăjit peste măsură.

CONETABILUL
Pentru dragoste, căldură 
şi credinţă, şi nobleţe, 
merită chiar mulţumire.

REGELE
E-al Castiliei renume, 
a opta minune-n lume 
prin a artei strălucire ; 
Este capul de la care 
mădularele prind viaţă 
şi sînt vesele sub soare. 
E-o privelişte măreaţă. 
E, ca Roma, aşezată 
pe-o colină, ce-a învins., 
alte şapte, ce i-au strîns
faima-n veacuri celebrată
Din presfînta catedrală.
cu iubirea mare ies.

CONETABILUL
E-o minune mai de fală
Decît anticul Efes
La procesiune poate,
Doamne,vii?

REGELE
Mi-oi da silința
Să fiu pildă de credință,
Cu icoana preacuratei,
Ca s-o-ndur prin ruga-mi mută,
Ea,cu buzele-i divine.



SCENA XX
Un Paj,apoi doi REGIDORI  din Toledo,aceiași

PAJUL
Maiestate,îţi sărută
Tălpile doi regidori
Din Toledo,și...

REGELE
Să intre.
(Pajul face un semn și intră cei doi Regidori)

ÎNTÎIUL REGIDOR
Tălpile de mii de ori

îţi sărută-ntreg Toledo 
şi răspuns prin. noi aduce 
mult îndreptăţit-ei cereri 
a Măriei tale :nobili, 
cum şi cetăţeni, cu toţii, 
învoitu-s-au s-adune, 
pentru ziua asta sfântă, 
ducaţi, patruzeci de mii, 
cum şi-o mie de voinici, 
strînşi din tot regatul nostru.

REGELE
Mulţumesc cetăţii noastre 
pentru marile-i servicii. 
Minunat este Toledo ! 
Sînteţi cavaleri ?

AL DOILEA REGIDOR
Da, sîntem 
cavaleri noi amîndoi.

REGELE
Cu-al meu conetabil, mîine, 
să vorbiţi, ca nobilimea 
din acest Toledo s-afle 
ce simt eu că-i datorez.


SGENA XXI
INES, ASILDA şi COSTANZA, purtînd pălării cu îmbrăcate ca tărăncile, din La Sagra;   PERIBANEZ;
COMANDORUL, cu gluga trusă pe faţă.

INES
Musai trebuie să-1 vad !
Am picat tocmai la timp, 
căci e regele-n cetate.

COSTANZA 
Ah, ce ,făt-frumos grozav!

INES
Ăsta veste don Enrique, 
cel de-al treilea.

CASILDA
Ah, al treilea?

PERIBANEZ
Fiul lui don Juan intîiul
este el — şi e nepot
de-al lui don Enrique-al doilea,
cel care 1-a omorît
pe don Pedro, rege care
se chema Guzman prin mamă,
cavaler viteaz, de seamă,
ce-avu frate mâi viteaz ;
dar, căzînd la pămînt,
roata soartei se suci,
căci braţele deschizîndu-şi
spre Enrique, îi dădu
daga, azi schimbată-n sceptru.

CASILDA
Cine-o ii urnflatu-n pene, 
de-i vorbeşte ?

PERIBANEZ 
Cred că este
conetabilul.

CASILDA 
Cum, regii 
sînt din carne şi din oase ?

COSTANZA 
Da' tu ce-ţi închipuiai ?

CASILDA 
Că-s din catifea şi-atlazuri.

COSTANZA 
Au, da tare mai eşti toantă.

COMANDORUL 
(aparte.) 
Ca o umbră urmări-voi 
soarele-ăstei ţărăncuţe 
şi cu-aiîta îndrăzneală 
încît, zău, tare mă tem 
că voi fi recunoscut 
de oamenii regelui. 
Ei, dar merge la alcazar.

INES
Valeu, măi, regele pleacă ! 

COSTANZA
Nici nu mi-am dat seama, vai, 
de-i blonziu sau roş la barbă !

INES
Regii sînt, Costanza dragă, 
la vedere, totdeauna,
minunate năluciri, 
căci de cîte ori vedemu-i 
ni se par de-altă culoare. 
(Ies din scenă Regele, Conetabilul şi Suita.)


SCENA XXII
LUJAN, un PICTOR, PERIBANEZ, CASILDA, INES, COSTANZA, COMANDORUL

LUJAN
Asta-i.

PICTORUL
Pssst !

LUJAN 
(pictorului.)
Pssst!
(Comandorului.)
Senor, iată-1 pe pictor.

COMANDORUL
O, amice...

PICTORUL
Sluga, sluga.

COMANDORUL 
Ai culori şi ai carton ?

PICTORUL
Cunoscîndu-ţi gîndul, vin 
cu culori şi cu carton.

COMANDORUL.
Să-mi pictezi arunci,în taină 
dintre-acele lucratoare, 
pe aceea de la mijloc, 
după ce, oricum, oriunde, 
sta-vor mai îndepărtate.

PICTORUL
O să-mi vină greu, mă tem, 
dar cutez să spun că mult, 
mult va semăna cu dînsa.

COMANDORUL
S-asculţi bine ce doresc : 
de-o să semene cu dînsa 
cea de pe carton, eu vreau 
ca, pe pînză, mult mai mare, 
să-i pictezi apoi portretul.

PICTORUL 
Viei din cap pînă-n picioare

COMANDORUL
Nu chiar ; îmi ajunge bustul, 
dar, la gît, cu-acelaşi galben, 
în saia şi cu mărgele.

LUJAN        
Pare-se că se aşează 
colo, toţi.

PICTORUL
E bun prilejul 
şi-o să-i fac portretu-ndată.

PERIBANEZ
Hai să stăm aici, Casilda, 
să vedem făcliile.

INES
Cică-aduce-vor, la noapte, 
tăuraşi la primărie.

CASILDA  
Hai să stăm, c-o să vedem, 
de aici, fără primejde.

COMANDORUL
Pictore, hai, fă un cer 
mărginit de nouri şi 
fă un şes fără de seamăn, 
presărat cu mii de flori.

PICTORUL 
Chiar că este ca o zînă !

LUJAN
E frumoasă,-ncît stăpînul 
mi se-mpăroşează tot 
şi se face chiar sălbatic.

PICTORUL
Acuşi nu mai am lumină.

COMANDORUL
Nu te teme, căci alt soare 
poartă-n ochii ei senini ; 
pentru tine sînt doar stele, 
pentru mine-s sori de foc.




ACTUL II



SCENA I
Sala de întruniri a unei; confrerii din Ocana. 
BLAS, GIL, ANTON, BENITO

BENITO
Zic că asta se cuvine.

GIL
Păi, atunci, şezi jos şi scrie.

ANTON
Prea puţini sîntem bădie, 
la sobor, şi nu e bine.

BENITO 
I-am chemat de ieri să vie.

BLAS
Hm, mai an s-au săvîrşit 
mari greşeli, de sărbătoare.

GIL	
Un alai desăvirşit
fost-a, oameni buni — şi mare ;
sfîntul minunat slujii...
însă-i rău că lipsuri sînt 
şi în confreria noastră, 
dar le-am îndrepta cu rînd, 
după voia dumneavoastră. 
Sigur că nu-i bine cînd 
răul prinde rădăcină 
şi cînd multă lume zice 
că-n Ocana, da, aice, 
nu-i evlavia deplină. 
Poate glasul să-şi ridice 
Spania, cînd sfîntul nost, 
Roque, pururi preacuratul, 
cu alaiuri mari şi post 
mai cinstit e de tot natul 
în Toledo,-n tot regatul. 
Păi, zic eu, e bună treaba, 
cînd ne speriem degeaba ? 
Multe ni le-a scos pe dos 
Ba uitarea, ba şi graba.


SCENA II 
PERIBANEZ, aceiaşi.

PERIBANEZ
De vă pot fi de folos, 
iată-mă-s, cam tîrzior.

BLAS
Peribanez, ne-ai lipsit 
mult, deci fii binevenit.

PERIBANEZ
Dacă nu-s de ajutor,
mă simt prost, nemulţumit.

BENITO 
Hai, stai jos şi iasă asta. 

GIL
Unde-ai fost ?

PERIBANEZ
Am fost la hram, 
la Toledo, cu nevasta.

ANTON
Şi a fost grozav ?

PERIBANEZ
Credeam 
că în cerul sfînt eram, 
în biserica măiastră. 
Să vă spun icoana cum e ? 
Seamăn n-are-n lumea noastră ! 
parc-au pogorît, anume, 
sculptori din tăria-albastră. 
Cel ce,-n sfera preaînaltă, 
n-o văzu adevărată, 
pe-al ei tron, cu nici o alta 
s-o compare n-o să poată, 
nici în lumea asta toată ; 
Ziua sfîntă o serbară 
prin alai măreţ, solemn. 
De evlavie dînd semn, 
fost-a regele s-apară 
în clipita asta rară. 
Spre-Andaluzia se duce, 
să-nteţească bătălia,

GIL
Fără tine-i la răscruce 
şi greşeşte confreria,

PERIBANEZ    
Ieri voiam să-i vin sub cruce 
lui şan Roque,-aici, şi pilda 
voastră s-o urmez, mergînd 
la alai, cu toţi în rînd, 
însă a venit Casilda, 
cu evlavie în gînd, 
şi-n Toledo m-a oprit, 
să-i văd, nouă zile, slava.

GIL
Şi-a fost regele mărit ?

PERIBANEZ
Şi maestrul cel vestit — 
mi s-a spus — de Calatrava 
şi Alcantara... Ce luptă 
se găteşte ! Pui de maur, 
ce din Betis se înfruptă, 
n-o rămîne pe coclaur. 
Greu plătit-vom acest laur ! 
Dar, lăsînd noi lupta-n pace, 
ce aveaţi de gînd a face ?

BENITO
Despre noua confrerie
tot vorbeam — şi cum încoace
ai venit — îmi pare mie
cum că tocmai tu eşti omul
ce ne trebuie... Oricum,
să ne-alegem majordomul
chiar vroiam.

ANTON
Şi cu acum,
gîndul tot spre el mi-ndrum.

BLAS
Cine-ar fi-mpotriva oare?

GIL	
Zic şi eu să fie el ; 
s-aibă însă grijă mare 
ca, la altă sărbătoare, 
să nu mai greşim la fel.

PERIBANEZ
Aş putea şi nu să spun  
eu, ca proaspăt însurat, 
dar cum voi m-ai i-arăţi bun, 
uit de griji şi mă supun. 
Mă simt tare onorat 
să-1 slujesc pe Roque, sfîntui  
şi, ca majordom, cred eu, 
o să-mi crească-n piept avîntul.

ANTON
Să te-ajute Dumnezeu 
faptă-n veci să-i faci cuvîntul

PERIBANEZ 
Ce o de făcut adică ?

BENITO
Eu zic că statuie mică 
are Roque ; s-aibă una 
arătoasă, mai voinică.


PERIBANEZ
N-ar fi rău, de ne-ar da mîna. 
Gil ce zice ?

GIL    
Că aşa-i : 
Roque-al nostru-i vechi şi mic.

PERIBANEZ
Şi Anton ?

ANTON
Că-i mic îi bai. 
Cîinele parcă-i pe moarte 
lîngă sfînt ; iară din pîne,
jumătate mai rămîne. 
Însuşi sfîntul, dintr-o parte, 
gol se vede, căci cam spart e ; 
Apoi deştele-alea două, 
cu care binecuvîntă, 
rupte bine-s amîndouă.

PERIBANEZ
Blas, ce zici ?

BLAS
Că treaba-i sfîntă, 
dar de ce statuie nouă ? 
De ce-atîta cheltuială ? 
Pedro şi Anton, la tîrg, 
s-afle-un pictor şi, cu sîrg, 
meşterindu-1 cu migală, 
să ni-1 facă mai de fală.

PERIBANEZ
Da, cu banii stăm cam rău 
cred că Blas dreptate are, 
însă cine, cum să-l care?

ANTON
Pe măgarul meu, pe-al tău, 
o să-1 ducem, frăţioare, 
în cearşafuri de aba.

PERIBANEZ
Pentru azi ne-ajunge dacă 
la Toledo mergem.

BLAS
Da,
însă dacă-o să vă placă
o statuie, nu săracă,
ci ca sfîntul Cristofor,
n-am să mă zgîrcesc cu banii,
dacă-i voia tuturor.

GIL
Cine s-ar zgârci la danii ? 
Şi eu dau ce mi-s dator.

PERIBANEZ
Hai, Anton, căci bun rămas 
Vreau să-mi iau de la nevastă.

ANTON
Cu icoana, peste-un ceas, 
te aştept...

PERIBANEZ
Drept veste proastă 
o s-o ia, zicînd c-o las 
singură, chiar de i-oi spune 
că soborul m-a rugat. 
Să se supere pe bune 
poate, fi'ncă plec din sat 
pe timp bun de secerat, 
(Ies din scenă.)


SCENA III
Odaie în casa Comandorului. 
COMANDORUL, LEONARDO

COMANDORUL
Spune-mi totul, pe-nţeles.

LEONARDO
Dacă, preaiubit senor, 
ţie-ţi este de-ajutor 
cucerirea lui Ines, 
iată, s-a întors acasă, 
ca o auroră-n zare 
a iubitului tău soare, 
dar mai blîndă, mai duioasă, 
îi tot dam tîrcoale, dar 
căutînd ca,-ntîi de toate, 
să n-am, prin vecinătate, 
rele guri, vreun ochi pîndar, 
într-o zi, la danţ ajuns, , 
prins-am să-i vorbesc o clipă ; 
speriată şi în pripă, 
prin sfială mi-a răspuns. 
Dar la arie ieşind, 
peste-o zi, am prins să-i spun
prefăcutu-mi dor nebun
şi neostoitu-mi jind.
Mai în largul ei a stat
să m-asculte, cu uimire,
şi iubirii prin iubire  
să-i răspundă s-a jurat.
Eu i-am spus de bună seamă,
că nevastă mi-o doresc,   
chiar de se temea, firesc,
de ce-i cazul să se teamă.
însă i-am promis, gingaş, 
că, dacă plăcere-i face,
însuşi o să vii încoace,
să ne fii, la nuntă, naş.
Spre Casilda, bunăoară,
e-o portiţă bunicică :
Doar Ines e singurică
şi îi este verişoară.

COMANDORUL
Leonardo ! Dacă soarta, 
către ţărăneasca-i stîncă, 
dispreţuitoare încă, 
mi-ar deschide-odată poarta, 
cum crezi tu, atît de lin !

LEONARDO 
Aşa ţeapănă-ţi răspunde ?

COMANDORUL   
Am urmat-o, ştii tu unde, 
umbră-a soarelui divin, 
însă cînd mi-am tras deopart 
gluga. îmi păru că-ngheaţă, 
speriată, parcă-n faţă 
îi sta însăşi hîda moarte.
Ba era îmbujorată, 
ba ca neaua în pomeţi 
şi creştea al ei dispreţ 
cu mînia deodată. 
Eu, în schimb, privind spăsit, 
i-arătam cum că purtarea 
ei îmi creşte disperarea 
şi că mă rănea cumplit, 
îmi părea că,-n fel şi chip, 
creşte mîndra-i frumuseţe. 
Fost-a dorul să mă-nveţe 
gînd nebun să înfirip, 
de-am chemat un pictor care 
să-i picteze-acest dispreţ.

LEONARDO
I-a ieşit ?

COMANDORUL
E fără preţ. 
Seamănă atît de tare, 
că-1 măreşte-acum, pe pînză, 
ca să pot privi în voie, 
nu umil, cu anevoie, 
frumuseţea-n chipu-i strînsă. 
O fi gata... De îndată, 
Adă-1 din Toledo... Dacă, 
vie, nu-i chip să mă placă, 
voi trăi cu cea pictată.

LEONARDO
Ah, te voi sluji, senor,
dar îţi spun — să nu te superi —
prea mult pentru dînsa suferi.
Cucereşte-o mai uşor.
Cu Ines vorbesc — şi basta,
poţi să vezi pe loc minunea.

COMANDORUL
Leonardo, toată lumea 
nu ar preţui cît asta.


SCENA IV 
LUJAN, în straie de secerător; aceiaşi

LUJAN 
Singur eşti, senor ?

COMANDORUL
Lujan ? 
Leonardo e cu mine.

LUJAN 
Bun de cinste-s.

COMANDORUL
Pentru tine, 
pe-acest plai ocanian, 
sînt atunci moşii de fală.

LUJAN
Peribanez, drag senor, 
m-a tocmit secerător, 
căci, vezi, straiele-astea-nşeală. 
Vrînd la grîu eu să-i lucrez, 
nu m-a cunoscut — şi-n casă 
astăzi să-i slujesc mă lasă.

COMANDORUL 
Fericit eşti ! Aiurez !

LUJAN
Mîine-n zori să-ţi faci pe plac
poţi, cînd ies secerătorii ;
poate i-or aduce zorii
dragostei nebune leac,
căci e Peribanez dus
la Toledo şi, atunci,
i-auzi,- datu-mi-a porunci,
eu să te slujesc supus.
Cînd secerătorii,-n ceată,
şi-or află în somn popas,
fă-mi un semn : de-aud un pas,
pasul tău, deschid îndată.
întră, nu da îndărăt,
ca să-ţi vezi suprema zeie,
invincibila femeie.

COMANDORUL
Mulţumirea să-mi arăt 
cum pot eu, Lujan ?

LUJAN
Stăpîne,
e încrederea tezaur 
mai de preţ ca orice aur, 
căci în inimă rămîne.

COMANDORUL
Neted drum mi-aşterni, Lujan 
Bolii mele leac i-ai dat ! 
Noaptea asta, de-i plecat 
acel crunt, gelos ţăran, 
şi tu îmi deschizi, un vis e, 
căci vor picoti cosaşii 
şi-o să-mi ducă dorul paşii 
spre-a speranţei porţi deschise.
Ce noroc am mai avut 
astăzi, căci plecat e e-1 
şi, văzîndu-te, de fel 
nu te-a mai recunoscut ! 
Cercetat-ai bine casa ?

LUJAN
Colţ cu colţ, să-ţi sting văpaia,
de văzut-am şi odaia
unde-i doarme preafrumoasa.


comandorul 
Ce ? a ei ? Şi vii răsfrângeri 
nu te-au fulgerat, din soare ? 
Faeton i-ai fost tu. oare ? 
Ce-ndrăzneală ! Şi-acel înger 
ce făcea aşa, sihastru ?

LUJAN
Păi, împodobea iatacul, 
tot brodind ceva cu acul 
pe un marochin albastru, 
nu brocart şi nici mătase... 
Pielea doar, fără bordură, 
aurea prin cusătură. 
Colţurile le tăiase. 
În Castilia se zice :
”Ai în august iarna-n față”
Vezi că ploaia se răsfaţă, 
peste sat, cu aspre bice ; 
şi-acu soţul dumisale-i 
cavaler — şi iarna vine, 
şi-n iatac femeia ţine 
ăl valtrap cu-armele tale. 
Eu, văzînd aste însemne,
zis-am : „Date-s, nu-s răpuse ; 
la picioare îi stau puse 
marii dragoste, pesemne."

COMANDORUL
Alta cred că noima este  
că-şi luară-n stăpînire 
prefrumoasa cucerire, 
căci de-atîrnă, dau de veste 
că supuse nu-s. nicicum ; 
chiar dacă-ar fi vieţi, aş zice 
că-s binevenite-aice, 
nu pierdute... Du-te,-acum, 
cît nu ne-o zări-mpreună. 
Cît mă-mbrac şi eu, veni-va 
dulcea noapte, milostiva, 
s-alin patima-mi nebună.

LUJAN 
Şi pe el îl iei cu tine ?

COMANDORUL
Totul mai uşor în doi e, 
și, apoi, mai la nevoie, 
un prieten prinde bine. 
(Ies din scenă.)


SCENA V
La intrarea în gospodăria lui Peribanez. 
CASILDA, INES.

CASILDA
Pină-n zori cu mine stai ; 
zău; te rog, rămîi, rămîi.

INES
Să cer voie, mai întîi, 
la părinţi — altfel îi bai. 
Nu te supăra, dar, ştii...

CASILDA
Vorbă am să le trimit 
s-aibă somnul liniştit. 
Doar la mine întîrzii.

INES
Fă, iubită verişoară,
cum crezi tu — eu n-am de-ales.

CASILDA
Ce plăcere, ah, Ines, 
mi-ai făcut în astă seară ! 
Bun răspuns iubirii mele !

INES
Te-ai deprins să dormi alături 
de bărbatul tău, sub pături, 
şi te temi de nuş' ce rele. 
Cum să-i ţin eu locul, zău, 
că doar e bărbat în lege, 
care face şi-nţelege 
ce-i o treabă de flăcău. 
Zgomot eu de-aud prin casă, 
frica, ah, nici gînd să-mi treacă. 
Tremur lîngă-o spadă-n teacă 
şi leşin de tot, de-i scoasă.

CASILDA
Să te temi ? Dar nu se poate  
dorm cosaşii-n jur, pe-afară.

INES
Teama ta, măi verişoară,-i
teamă de singurătate
şi nesomn — ce-n tine-, porţi.

CASILDA
înţelegi, deci, că nesomnul 
geloziei îi e domnul 
şi—i deschide large porţi, 
preschîmbînd iubirea-n teamă 
Temeri cînd îţi vin de hac, 
ştii că dragostei i-i leac 
gelozia?

INES
Mamă, mamă, 
dar e în Toledo ! Cum 
te-ar făcea geloasă ? Uuh !

CASILDA
Gelozia e-n văduh ;
nu o simţi, Ines, nicicum ?

INES
Zice-un cînt că din Medina 
ar veni.

CASILDA
Toledo n-are 
drept să-i fie-n lumea mare 
geloziei rădăcina ?

INES
Are frumuseţi de vis.

CASILDA 
Hai la cină.


SCENA VI 
LLORENTE, MENDO, aceleaşi.

LLORENTE
Dacă-n zori 
te tot scoli adeseori, 
seara, zău, să dormi ţi-e scris.

MENDO
Chiar aşa e : după cină, 
tare bun e un culcuş

CASILDA
Hai, Ines : încep, acuş 
lucrătorii toţi să vină.

INES 
Hai... Lui Sandro dă-i poruncă 
s-aibă grija casei...


SCENA VII 
BARTOLO, CHAPARRO, LLORENTE, MENDO

LLORENTE
Na,
poarta s-o încuie vrea,
că i-i frică şi-ncă-i pruncă,
şi acasă nu-i bărbatul.

BARTOLO 
Mda... îi rost de rod bogat... 
Mîne am de secerat 
dealu' tot, de-a lung, de-a latul. 

CHAPARRO
Mă, Llorente, Mendo, eu 
vă zic una : noapte bună.

MENDO
Nu prea-i rost de somn, sub lună, 
cînd ne-ateaptă lucru greu ; 
taie, strînge, taie iar — 
şi-asta toată ziulica !

CHAPARRO
Lasă, Mendo, nu-i nimica, 
munca-i mare cinste doar. 
Ia să stăm la şart oleacă, 
ori să şi cîntăm ceva. 
Lucruri noi dacă-om afla, 
seara poate să ne placă.

BARTOLO
Mori de somn, Llorente ?

LLORENTE
Zău
de n-aş vrea să fie seară 
doar de două ori pe vară, 
dacă bunu-i Dumnezeu.


SCENA VIII 
BELIPE; LUJAN, în chip de secerător; aceiaşi

HELIPE 
Loc aveţi cu toţii, da ?

MENDO 
Bun venit la noi, Helipe.

LUJAN
Dară eu în aste clipe, 
loc mi-aş mai putea afla ?

CHAPARRO
Ai loc să te ghemuieşti  
lîngă poartă,-aşa cum poţi.

BARTOLO
Cîntece vor, musai, toți.

CHAPARRO 
Ba, s-asculte şi poveşti.

LUJAN
Să-i dea drumul orişicine 
ştie povesti frumos.

CHAPARRO
Io minteanu' mi-am şi scos, 
să stau jos, s-ascult mai bine.

LUJÂN
Să se cînte-ntîi — şi-apoi 
vă voi spune o poveste 
care vie-n minte-mi este.

MENDO 
Hai, cîntaţi.

LLORENTE
Hai ! Unu, doi. 
(Cîntă acompaniaţi de ghitare.)
Trifoiaşul cum miroase,
alei, Doamne, trifoiaşul !
Al nevestei trifoi aş,
ce bărbatul şi-1 iubeşte
şi-al fecioarei ce tînjeşte,
rău păzită,-n strimt lăcaş,
că prea tare-o strînge-n cleşte 
dorul cel dinţii, poznaşul.
Trifoiaşul cum miroase,
alei, Doamne, trifoiaşul,
trifoiaşul cum miroase !
Trifoiaş, măi, de burlacă,
vrînd ibovnici, foc şi pară,
trifoiaş de văduvioară,
soţi visînd în vis, buimacă,
încît rochii albe-mbracă,
da' şi poale arătoase.
Alei, doamne, trifoiaşul
cum miroase, cum miroase !

LUJAN
Dorm. cu toţii, mi se pare ; 
ce să mai cîntaţi ? Dorm duşi.

LLORENTE
Şi io aţipesc acuşi,  
chiar de nu-n trifoi în floare.

LUJAN
Ce mai stau ? Dorm toţi, dorm lemn,
dorm somn greu... Ajută-1, noapte,
în a dragostelor fapte.
Fluieră... Acesta-i semn
să-i deschid..
(Deschide.)


SCENA IX
COMANDORUL, și LEONARDO, cu glugile trase pe faţa; LUJAN, LLORENTE, MENDO, CHAPARRO, BARTOLO și HELIPE, adormiţi.

lujAn
Eşti tu, senor ? 

COMANDORUL
Eu.
LUJAN
Hai, intră-atunci în grabă.

COMANDORUL 
Am intrat...

LUJAN
Şi-acum, la treabă ! 
Dorm cu toţii, sforr, sforrr, sforrr ; 
poţi să-i tai pe toţi cu coasa 
şi să-i calci cu patru roţi 
dar trezi, zău de-i mai poţi.

COMANDORUL	
Ah, Lujan, eu nu-i ştiu casa — 
du-mă şi-mi arată locul.

LUJAN
Leonardo stă de pază.

LEONARDO
Stau.

LUJAN
Stăpâne, mă urmează.

COMANDORUL
Ah, iubirea mea ! Norocul 
de m-i-ar sta o clipă scut ! 
(Comandorul şi Lujan intră ; Leonardo rămîne în dosul unei porți.)


SCENA X
LLORENTE, MENDO, CHAPARRO, BARTOLO,HELIPE; LEONARDO, ascuns.

LLORENTE 
Mendo, mă !

MENDO
Llorente, ce-i ?

LLORENTE
Paşi aud.

MENDO
Paşi ? Cu temei, 
eu de asta m-am temut 
Peribanez nepătată 
cinstea astfel oare-şi ţine ?

LLORENTE
Nu-i de rînd.

MENDO
Cuum ?

LLORENTE
Păi, cînd vine 
în manta de aur toată !

MENDO
Aur ? Zău, să mor de nu-i 
comandorul !

LLORENTE
Hai, alarma
să o dăm !

MENDO
Mai bună-i larma
ca tăcerea ?

LLORENTE
Bine spui ; 
dar că-i dînsul cum aflaşi ? 
După ce ?

MENDO
A, nu-i localnic 
ca să umble-atît de falnic 
şi cu cutezanţă-n paşi. 
Nici în gînd n-ar cuteza.

LLORENTE	
Cînd frumoasă ţi-i nevasta, 
nu-i departe nici năpasta.  

MENDO    
Daca nu-i de vină ?

LLORENTE
Mda.. 
Fă pe adormitul ! Vin !


SCENA XI
COMANDORUL şi LUJAN, cu glugile trase ; aceiaşi.

COMANDORUL 
(în şoaptă.)
Leonardo...

LEONARDO
Ce-i, senor ?

COMANDORUL
Ce prilej pierdut ! Să mor 
şi nu alta !

LEONARDO
Cum ?

COMANDORUL
Ce chin ! 
S-a închis de tot în casă 
fiara asta crudă.

LEONARDO
Bate
iar în uşă.

COMANDORUL
Nu se poate, 
că-i trezesc pe toţi. 

LEONARDO
Nu-şi lasă 
ăştia somnul ! Osteneala, 
vinul sînt nişte zăvoare 
pentru simţuri-— şi prea tare 
varsă-n minte moleşeala. 
Dar ascultă... Au deschis 
ferestruica uşii, zău.

COMANDORUL
Astăzi totu-mi merge rău;

LEONARDO
Dacă-i ea ?

COMANDORUL
Ar fi un vis.



SCENA XII    
CASILDA, cu o basma în cap, la o fereastră cu vedere spre poartă ,aceiaşi.

CASILDA
Ce-i, prieteni ? Este ora 
de pornit ia seceriş ?

COMANDORUL
O, senora, pe furiş 
se strecoară aurora, 
dar cum tu eşti ca un soare, 
ochii văd şi-un dulce rai ; 
şi-atunci nu-i păcat să stai 
singurică, noaptea, oare ? 
Nu te-o fi iubind bărbatul 
de se duse la Toledo. 
Comandorul — asta cred-o, 
n-ar fi săvîrşit păcatul. 
(Ştii că tare-i mai eşti dragă, 
şi-aspră eşti eu el), nici gînd 
să te lase-aşa, nicicînd, 
căci chiar dacă ţara-ntreagă 
i-ar fi dat porunci, prin rege, 
singură să laşi vreodată
o făptură fermecată ? 
Asta-i a iubirii lege ?

CASILDA
O, secerător ce vii 
de departe-n satul nostru, 
la chemarea lunii august, 
cine te-a-nvăţat, zi, cine, 
să vorbeşti cu răutate ? 
Pune-ţi asprele obiele, 
dă-ţi minteanul jos şi ia-ţi 
secerea pe după gît, 
ia-ţi palmarele la brîu 
şi te scoală-n zori de ziuă, 
căci te cheamă ziua albă. 
Leagă snopii seceraţi, 
făr-a scutura un spic 
Stelele cînd se arată, 
cată de te odihneşte, 
nu umbla cu vorbe care 
rău se poate să-ţi aducă. 
Comandorul din Ocana 
slujitor i-i unei doamne, 
nu unei ţărănci ca mine, 
în saiale şi abale. 
Coafată-i ea, la modă, 
guler de olandă poartă 
şi o tocă de argint, 
nu ca noi, broboade aspre, 
În caleaşca sau în lectici 
umblă ea la slujbe sfinte, 
nu-n căruţă rablagită, 
din podgorii la ogor. 
El îi face, în scrisori, 
complimente minunate, 
nu îi spune numai vorbe 
grosolane, ţărăneşti,.
care nobile se vor.
Şi mânuşa ei miroase
a parfumuri dulci şi-a ambră,
nu miroase-a levănţică,
busuioc şi cimbrişor
şi a mentă niciodată.
Iară dacă mă. iubeşte
comandorul, peste poate,
şi virtutea şi onoarea
şi le-ar dărui în schimbul
unei dragoste minţite,
tot mai drag mi-i Peribanez,
în minteanu-i ţărănesc,
decît comandorul cate
umblă-n mantie bogată.
Drag mi-i, cînd îl văd venind,
el, pe iapa lui rotată,.
plin de chiciură în barbă,
cu zăpadă pe cămaşă
şi-arbaleta curmeziş,
şi cu două potîrnichi
ori doi iepuri la oblînc,
cu ogarul după dînsul.
Mult mai drag îmi e să-1 văd,
decît să-1 privesc la chip
pe fălosul comandor,
cu boneta-i de mătase,
toată numai nestemate,
plin de bumbi şi copci de aur ;
căci evlavie-mi stârneşte
mult mai multă crucea unui
schivnic, cruce grea, de piatră,
decît crucea purpurie 
a lui Santiago, prinsă
de frumosu-i şnur brodat.
Pleacă, biet secerător,
căci te vei căi amarnic,
dacă vine Peribanez,
şi lumina albă-a zilei
n-o să mai ajungi s-o vezi.

COMANDORUL
Ba rămîn, rămân, senora, 
o, Casilda, o, iubire ! 
Eu sînt comandorul, eu... 
Pentru Dumnezeu, deschide-mi ! 
Uite, ţi-am adus în dar 
trei şiraguri lungi de perle 
şi un lănţişor de smalţ, 
mult mai greu decît al meu.

CASILDA
Nu dormiţi, secerători 
ai acestei case ! lată, 
rîsul zorilor vă cheamă ! 
Ah, aud nechez de cai ! 
Cel ce seara va aduce 
snopii cei mai mulţi cosiţi, 
va primi o pălărie 
largă, pălăria aia 
ce o poartă Pedro cînd 
la podgorie se duce. 
(Se retrage de la fereastră.)

MENDO
Mă, Llorente,-auzi, ne strigă !

LUJAN
(aparte, Comandorului.)
Fugi, senor, Fugi, fugi degrabă, 
că te văd -secerătorii.

COMANDORUL
(aparte)
Ah. crud şarpe libian ! 
Chiar de-ar fi să-mi pierd moşia, 
sîngele, onoarea, viaţa,  
trebuie să mă răzbun 
pentru-acest cumplit dispreţ ! 
(Ies din scenă Comandorul. Lujan și Leonardo.)

BARTOLO
Sus, Chaparro, sus. că, uite, 
vine ziua cu paşi repezi.

CHAPARRO 
Sus, Helipe, că-i tirziu !

HELIPE
Hai, Bartolo, hai că munţii 
se şi văd unii pe alţii, 
plini de albăstrii zăpezi !

LLORENTE
Haidem toţi prieteni, haidem, 
ca să nu zică stăpîna 
că, de nu-i stăpînu-acasă,  
secerile nu lucrează. 
(Ies din scenă.)


SCENA XIII
Atelierul unui pictor din Toleodo. 
PERIBANEZ, ANTON, PICTORUL

PERIBANEZ
Printre sfinţi, printre portrete, 
ce văzutu-le-am pe pînze, 
mari frumseţi într-unu-s strînse, 
de-au putut să mă desfete. 
Poate-i iscusit pictată, 
sau ţărancă-i ea, ca mine, 
şi să-mi placă se cuvine 
tot ţăranca-adevărată. 
Şi cum noi la învoială 
am căzut cu sfîntul Roque, 
vreau pe-acea ţărancă-n roche 
s-o mai văd.

PICTORUL.
E ideală ! 
Ai pricini să vrei s-o vezi.

PERIBANEZ
Dă-o jos din ăl piron, 
s-o arăt şi lui Anton.

ANTON
Am văzut-o — păi, ce crezi ? 
Dar, cum asta-i voia ta, 
am s-o mai privesc o dată.

PERIBANEZ
Du-te, adă-o odată !

PICTORUL
Merg.

PERIBANEZ 
Un înger vei vedea. 
(Pictorul iese din scenă.)



SCENA IV 
PERIBANEZ, ANTON

ANTON
Ştiu de ce ţăranca asta 
s-o priveşti mereu te face.

PERIBANEZ
Straiul ei grozav îmi place ; 
altfel, e-un portret — şi basta.

ANTON
Cu nevasta ta îţi pare 
că ar semăna, de pildă.

PERIBANEZ
Cum, iubita mea Casildă 
e aşa fermecătoare ?

ANTON
Tu-i eşti soţ — deci se cuvine 
tu să ştii cum e.


SCENA XV 
PICTORUL, aducînd un portret mare al Casildei

PICTORUL
E-aici.

PERIBANEZ
(aparte.)  
Da,-i aici, dar nu-mi mai zici 
că-i aici şi-a mea ruşine !

PICTORUL 
Cum îţi pare ?

PERIBANEZ
E-o minune. 
Tu ce zici, Anton ?

ANTON
Din ochi 
o tot sorbi ! Să n-o deochi ! 
Că-i un înger toţi ar spune.

PERIBANEZ
Mergi, Anton, la han — şi şaua 
pune-o pe măgari.

ANTON 
(aparte.)
Deh, prost 
nu-s nici eu... Chiar ea a fost 
şi e mare dandanaua, 
căci e ars de gelozie 
bietul Pedro ! 
(Tare.) 
Pe curînd. 
(Iese din scenă.)

PERIBANEZ
N-a făcut nici cerul sfînt 
astfel de minunăţie ! 
Ah, ce ochi, ce gură ! Dar 
din ce loc o fi ?

PICTORUL
Mi-e teamă 
că, pe-a-ntinsei pînze tramă,
lucrul fostu-mi-a-n zadar, 
că-i din tîrgul vostru mic.

PICTORUL 
Din Ocana e venită ?

PICTORUL
Da.

PERIBANEZ
Ştiu una logodită, 
care-i seamănă un pic.

PICTORUL
Nu ştiu cine e... Ştiu numa 
c-am pictat-o pe furate, 
pe-un carton, cu gînd de-a scoate 
pînza asta, de acuma.

PERIBANEZ
Ştiu eu cine te-a-ndemnat 
s-o pictezi —: şi om de bine-i, 
dar vei recunoaşte cine-i, 
de-1 ghicesc ?

PICTORUL
Neapărat.

PERIBANEZ
E-al Ocanei comandor.

PICTORUL
Cum ea nu ştie defel 
că e om de vază cel 
ce-o iubeşte arzător, 
recunosc, acesta-i insul

PERIBANEZ 
Faptul ea nu-1 ştie, deci ?

PICTORUL
Pîn-a fi pe-aici să treci, 
ce, mata ştiai de dînsul ? 
Ei, şi tare-am mai trudit 
ca portretul bun să-mi iasă !

PERIBANEZ
Nu mi-1 dai, ca eu acasă 
să i-1 duc ?

PICTORUL
N-am fost plătit.

PERIBANEZ 
Eu plătesc.

PICTORUL
Dar n-ar fi drept, 
căci s-ar supăra, mi-e teamă, 
comandorul mai cu seamă 
că lacheul i-1 aştept.

PERIBANEZ 
E amestecat în treabă?

PICTORUL
E ca fulgerul ce arde, 
dintr-o parte-n altă parte, 
să i-1 ducă mai degrabă,

PERIBANEZ
Ieri l-am şi văzut.

PICTORUL
Ceva
mai doreşti ?

PERIBANEZ
Cît sfîntul nost' 
stă aici, tot este rost 
să mai văd portretul.

PICTORUL
Da ?
Pe curînd.
(Iese din scenă.)


SCENA XVI 
PERIBANEZ, singur.

PERIBANEZ
O, ceruri sfinte ! 
Ceas necruţător şi crud ! 
Ce mi-e dat să văd, s-aud ! 
Dar Casilda de-i cuminte, 
cum să-i spun, prin ce cuvinte, 
că-s jignit peste măsură ? 
ah, un soţ nu se îndură,
nu, să-şi dea aşa, pe faţă,
gelozia care,-n viaţă,
inimii îi este-arsură !	
Mi-e deajuns că-mi vrea nevasta
comandorul şi, cu asta,
cinstea mi-o pătează foarte.
Cînd cinstire eu din parte-i
merit — ah ! — i-aş sparge ţeasta.
I-s vasal, mi-i seniorul,
dar jignirea e cumplită ;
chiar de-a fost numai gîndită,
fie el chiar comandorul,
trebuie să scoţi toporul.
Am greşit stînd să mă-nsor
c-o frumoasă-ntre frumoase,
trai tihnit, fermecător,
tot visînd, eu mare dor,
negîndind că iama-n case
dă averea cea trufaşă,
căci pe tine e pizmaşă
cînd frumoasă ţi-e femeia.
Bată-i Dumnezeu pe-aceia
ce au soaţă drăgălaşă.
Rău făcut-ai, biet ţăran,
că rîvnişi la frumuseţe ;
cu virtutea să se-nveţe .
ea, e greu cînd eşti sărman.
La părinţi m-aş duce-n van,
c-aş vedea cum nu mă iartă
gura lumii, cîrcotaşă
şi cum bîrfele-şi deşartă.
Eşti sărac ? Păi, las-o moartă ! —
nu vrea soaţă drăgălaşă.
Din Ocana-i chip să fug ?
Ah, pămîntul meu, ce chin i,
nu mă vrea pe plai străin.
Cînd m-ajută,-s prins în jug 
şi stau, iată, ca pe rug.
Să m-arat gelos. Casilda ?...
Nu m-ai crede fire laşă ?
Simt că gluma se îngroaşă..,
Nu-mi urmeze nimeni pilda
cu nevasta drăgălaşă. 
(Iese din scenă.)


SCENA XVII
Odaie în casa Comandorului. 
COMANDORUL, LEONARDO  
   
COMANDORUL
Vezi, Leonardo prin scrisoarea asta
îmi cere Maiestatea-sa regală
buni oameni să-i trimit de prin Ocana.

LEONARDO 
Şi ce-ai de gînd ?

COMANDORUL
Vreau să se dea olac 
ca vajnicii flăcăi să se înscrie, 
vreo două sute, împărţiţi în două 
companii splendide — o sută dintre 
ţărani — şi una sută de hidalgos.

LEONARDO 
N-ai vrea să fie toţi numai hidalgos ?

COMANDORUL
Nu-mi urmăreşti cum se cuvine gîndul, 
deci de dorinţa mea rămîi departe.
Eu sutei de ţărani doresc să-i dau 
drept cap şi căpitan pe Peribanez, 
încît să-1 ţin departe de Ocaria.

LEONARDO 
Ciudat mai judecă îndrăgostiţii !

COMANDORUL
Război e dragostea — şi vicleşuguri 
îţi cere... Peribanez s-o fi-ntors ?

LEONARDO
Lujan mi-a spus că-1 aşteptau la masă
Casilda era tristă şi-nfricată ;
Am mai aflat, apoi, de la Ines,
că nu va aminti de noaptea aia,
căci se-nvoiseră-ntre ele două
să tacă, să nu-1 supere cumva
pe Peribanez — aşa mîhnită
văzînd-o pe Casilda, hotărî
Ines nimica să nu-i spună despre
ce-avea de gînd să facă pentru tine.
Atît de amărîtă e Casilda,
că inima nu-i chip să ţi-o deschizi.

COMANDORUL
Femeie crudă ! Ah, blesteme-mi cerul 
căderea de pe cal, căci, Leonardo, 
de-atunci n-a mai fost chip să mă ridic 
din faţa porţii ei.

LEONARDO
Stăpîne, lasă, 
că Troia fu mai tare, dar surpate 
îi fură zidurile, la pămînt. 
Ţărăncile-astea sînt, de obicei,
sfioase — şi se socotesc nedemne 
de noi — şi se opun cu-ncrîncenare 
chiar, propriilor lor dorinţe....Fă 
să plece soţul ei cît mai departe, 
şi-n dragoste vei fi izbînditor,

COMANDORUL
De-ar fi cum zici! Ci află, Leonardo, 
că eu, cel care-am dovedit curaj, 
adeseori curaj nebun, acum 
la luptă plec cu mare teamă-n suflet.

LEONARDO 
Ar trebui să ştim : se-ntoarce Pedro ?

COMANDORUL
Tu, Leonardo, du-te la Ines   
şi află totul de la ea — dar strada 
să n-o treci şi nici ochii să-ţi ridici 
spre poarta sau ferestrele Casildei.

LEONARDO
Nencrederea-i senin sigur de constant 
căci nimeni n-a iubit fără speranţă. 
(Iese din scenă.)


SCENA XVIII 
COMANDORUL, singur.

COMANDORUL
Un rege adora un arbor, cică, 
şi-un tînăr îndrăgise o statuie; 
sta veşnic lîngă ea, putînd să-i zică 
dorinţa ce în suflet sta s-o-ncuie.
Dădea speranţe piatra cea antică 
şi pomul se vădea mai rău că nu e, 
căci îşi îmbrăţişau cei doi, adică, 
odorul, fără frica nimănuie. 
Vai mie, căci iubesc — cumplit destin ! 
o iederă pe zid străin urcată, 
rîvnind măcar s-o-nduioşez puţin. 
Speranţa mea numai atîta cată, 
dar, cum voi fi ucis de dor şi chin, 
aş vrea s-o văd în piatră preschimbată.


SCENA XIX
Pe cîmp. PERIBANEZ, ANTON

PERIBANEZ
Tu, Anton, te du acasă, 
că e timpul...

ANTON
Pentru tine, n-ar fi tot aşa de bine ?

PERIBANEZ
Vreau să-i văd pe toţi la coasă, 
că-i pe-aproape lanul.

ANTON
Lasă,
nu-i Casilda lan mai bun ?

PERIBANEZ
Ba aşă-i, dar am de gînd 
chiar eu însumi să le spun 
ce au de făcui şi cînd. 
Du-te-acasă, deci... Fii bun, 
dacă vrei, şi pe la noi 
să te duci aşa, în treacăt. 
Spune că e lucru-n toi, 
şi-am rămas...

ANTON 
(aparte.)
Despre-ăştia doi, 
pune gurii tale lacăt. 
N-aş dori ca tocmai eu 
să îl las să înţeleagă 
că-i pricep gîndirea-ntreagă. 
(Tare.)
Ei, rămîi cu Dumnezeu.

PERIBANEZ 
Mergi cu bine.


SCENA XX 
PERIBANEZ, singur.

PERIBANEZ
Tare greu 
mă mai zbucium... Ars de viu 
parcă sînt — şi sînt buimac, 
de-am ajuns să mă prefac 
faţă de Anton, cînd ştiu 
că acasă vreau tîrziu 
să ajung... Vai ţie, vai ! 
Dacă ea nu-i vinovată,
tu de ce aicea stai ? 
Nenoroc îmi este, iată, 
frumuseţea ei de rai ! 
De n-ai fi fermecătoare, 
nu i-ai da prilej de dor 
falnicului comandor. 
Iată-mi aria cea mare, 
iată-mi lanul roditor. 
Dragi ogoare, bucurie 
voi eraţi privirii mele ! 
Cînd -zvîrleam sămînţa-n glie, 
mulţumit de toate cele, 
ce nădejdi simţeam că-nvie! 
O, simţeam că îmi tresaltă  
inima, gîndind la spice 
în hambare... Şi-acum baltă 
totul las, căci mă asalta 
gînduri rele, crunte ice ! 
Dar aud nechezuri... Chin, 
iar în suflet te voi strînge. 
Să-i ascult cîntînd puţin, 
căci, pe instrument străin, 
inima mai bine plînge. 
(Se aud, în culise, strigatele Secerătorilor.)


SCENA XXI
în culise, MENDO, BARTOLO, LLORENTE şi alţi Secerători; PERIBANEZ.

MENDO 
(din culise.)
Bartolo, mai iute, frate, 
că-i aproape de-noptate 
şi stomacu-mi este gol.

BARTOLO 
(din culise.)
Lucri, mînci pe săturate, 
e proverbul spaniol.

PRIMUL SECERATOR 
(din culise.)
Măi, Andres, din lîna creaţă 
ia şi tu juma', pe loc.

AL DOILEA SECERATOR 
(din culise.)
Dă-mi-o-ntreagă şi iubeaţă !

PERIBANEZ
Ah, cumplitu-mi nenoroc 
toţi parcă mi-1 zvîrl în faţă !

MENDO 
(din culise.)
Zi-i, Llorente, a cîntare 
despre ce-a făcut stăpîna.

PERIBANEZ
Unde s-aflu, Doamne, mîna, 
cruntă şi necruţătoare, 
să-mi reteze căpăţîna ?!

LLORENTE 
(cîntă, în culise.)
Are Peribanez, are 
o nevastă preafrumoasă. 
Comandorul din Ocana, 
ah, de dorul ei se stinge
dar ea este virtuoasă, 
pe cît este de frumoasă. 
Pedro cît era-n Toledo, 
ea dădea acest răspuns : 
„Mult mai drag mi-i Peribăfiez, 
în minteanu-i ţărănesc, 
decît tine, comandore, 
care-ai mantie bogată."

PERIBANEZ
Uşurare mi-a adus 
acest cîntec, vorba cărui 
o şi cred, căci adevăru-i. 
Asta s-a-ntîmplat cît dus 
Fost-am, pentru sfînt să stărui. 
Ah, slăveşte cerul, sfîntul, 
cînd cinstită ţi-e nevasta. 
Gata-i lucru-n clipa asta... 
Să m-ascund... îmi crapă ţeasta ! 
De m-ar înghiţi pămîntul ! 
Căci, Casilda, dacă gîndu-i 
mai senin, în suflet, plin 
încă sînt de-un chin hain, 
căci cîntată cinstea cîndu-i, 
e-ndoielnică puţin.
(Iese din scenă.)


SCENA XXII
Odaie în casa lui Peribanez. 
CASILDA, INES

CASILDA
Cu sminteala asta-n cap 
vii la mine tu, Ines ?

INES
Să-ţi spun totul, de la cap.

CASILDA 
Nu vreau.

INES
Nu m-ai înţeles, 
vară dragă... Dacă tu 
îl iubeşti pe Pedro-al tău, 
nu crede că toţi, acu, 
ţi-1 jignesc... Mă supăr, zău. 
Ce doresc să-ţi spun,- pe mine 
mă priveşte.

CASILDA
Da ?

ines
Făi, sigur.

CASILDA
Ce nebună-s ! Bine, bine, 
te ascult atunci, te-asigur.

inES
Leonardo, cavalerul 
comandorului, mă cere 
de nevastă. Mă iubeşte.

CASILDA 
Vară, trasă eşti pe sfoară.

INES
Eu, Casilda, ştiu că sînt însăşi viaţa Iui,

CASILDA
Ia seama, 
că bărbaţii sînt sirene 
ce ne cheamă către moarte.

INES
Chiar şi-n scris mi-a dat cuvîntul

CASILDA
Penele şi vorbele
duse sînt, Ines, de vînturi.
Multe fete-s în Ocana,
şi au zestre   — iar tu nu eşti
nici de neam, nici zestre n-ai.

INES
Vară, dispreţuitoare 
de te porţi cu comandorul, 
cum te porţi acum cu mine, 
îmi pui piedici grele-n cale 
şi speranţele îmi nărui.

CASILDA
Vezi, Ines, cum te înşeli ? 
Se preface că-i eşti dragă, 
ca eu să-1 primesc în casă 
pe fălosul comandor.

INES
Nu te necinsteşte omul, 
cînd frumos stă să-ţi vorbească 
Nu-ţi cer să-1 primeşti la uşă, 
nici să-1 vezi de la fereastră.

CASILDA
Viata de ți-ar fi-n primejde;
tot nu l-aş privi în faţă.
Numele să nu te-aud
că i-L mai rosteşti — sau, du-te
şi nu mai călca pe-aici.
O privire, totdeauna,
e urmată de cuvinte
şi, din vorbele smintite,
naşte în curînd necinstea.


SCENA XXIII 
PERIBANEZ, cu nişte desagi în mină; aceleaşi.

PERIBANEZ 
Nevestico !

CASILDA
Ah, bărbate, 
tu, lumina vieţii mele î

PERIBANEZ 
Te simţi bine ?

CASILDA
Fără tine ? 
Te-ntorci birje, sănătos ?

PERIBANEZ
îmi ajunge să te văd, 
şi plesnesc de sănătate. 
Vară !

INES
Vere ! 

PERIBANEZ
Cum se face 
că-mpreună vă găsesc ?

CASILDA
îi sînt recunoscătoare 
lui Ines, căci de urît 
mi-a ţinut în lipsa ta.

PERIBANEZ
Păi, să rupi la nunta ei 
doi conduri frumoşi, de-argint, 
iar eu cizme noi, ce numai 
la nuntire se încalţă.

CASILDA
Ce-mi aduci de prin Toledo ?

PERIBANEZ
Dorul... Şi, de greu ce-atîrnă, 
n-am putut să-ţi mai aduc 
nici găteli, nici nestemate. 
Totuşi, pentru picioruşe, 
uite doi conduri în care 
să se simtă-n largul lor. 
Cureluşa vezi că are 
cataramă de sidef. 
Mai am şase bonetele 
creţe ; apoi, pentru fuste, 
două cordonele lungi 
de un cot şi jumătate 
şi cu multe copci de-argirit.

CASILDA 
Mii de ani te tină Domnul —

PERIBANEZ
S-a mai abătut asupră-mi 
şi-o năpastă... E-o minune 
că am mai ajuns acasă.

CASILDA 
Doamne, nu ! Mă trec fiorii !

PERIBANEZ
De pe o ridicătură, 
am căzut pe pietre. 

CASILDA
Ce spui ?

PERIBANEZ
Dacă sfintului pe care 
îl slujesc nu mă-nchinam, 
mort eram acum, în urma 
căzăturii de pe şargă.

CASILDA 
Ah, mă trec fiori de gheaţă !

PERIBANEZ
I-am făgăduit ofrandă, 
pentru sfînta lui capelă, 
ce am mai de preţ în casă. 
Tu, deci, mîine dimineaţă, 
ia aceste covoraşe, 
ce de trebuinţă mi ni-s, 
şi le-atîrna pe pereţii
simţului lăcaş al său, 
drept pioasă mulţumire.

CASILDA
Ah, le-aş duce-ndată, chiar 
de-ar fi straie franţuzeşti, 
de-aur, perle şi mătase.

PERIBANEZ
Cred că este mult mai bine
să nu ţinem noi în casă
scoarţe cu străine arme.
Să nu murmure Ocana
că un lucrător ţăran
patul simplu-şi înconjoară
cu blazoane şi cu arme
vrednice de-un comandor.
Nici panaşe, nici devize
nu-şi au locul printre sape,
furci, îmblăciuri, pluguri, seceri.
Pe pereţii albi nu-ncap
cruci bogate de mătase,
ci de paie şi de spice,
muşeţel, grozamă, maci.
Au învins-am mauri eu,
să am mantii şi castele ?
Tot ce vreau să văd sînt esfinţii
în icoane, pe pereţi.
Vreau Bunăvestirea, vreau
Adormirea şi pe sfîntul
Francisc, plin de- plăgi pe trup ;
Pe sîn Petru, mucenicul;
Pe sîn Blas, că-i bun la gîlci ;
sîn Sebastian, sîn Roque
şi alte icoane sfinte ;
N-am nevoie de portrete, 
ci de sfinţii preacuraţi. 
Unul totuşi, .am văzut, 
care -mi-ar plăcea să-1 am. 
Dar nu, n-am văz;ut nimic... 
Hai, Casilda, să cinăm 
şi apoi aşterne-mi patul.

CASILDA 
Te simţi rău ?

PERIBANEZ
Nu, mă simt bine.


SCENA XXIV 
LUJAN, aceiaşi.

LUJAN
A venit un slujitor 
de la comandorul din...

PERIBANEZ 
Ce spui ? Care comamdor?

LUJAN 
Comandorul din Ocana.

PERIBANEZ
Ce să vrea la ora asta ?

LUJAN 
Vei afla, dacă-i vorbeşti.

PERIBANEZ 
Nu eşti tu secerătorul 
ce-a venit alaltăieri ?

LUJAN
Gata, nu mă mai ţii minte ?

PERIBANEZ	
Nu e de mirare, căci 
sînteţi mulţi.

LUJAN 
(aparte.)
Hm, nu-i semn bun.

INES	     
(aparte.)   
Cu subînţeles vorbeşte;

PERIBANEZ	
(aparte.)
Comandorul să-mi vorbească 
vrea ! O, biată cinstea mea ! 
Dacă eşti de sticlă, spartă 
poţi să fii c-un bobîrnac !




ACTUL III



SCENA I
Piaţa din Ocana. COMANDORUL, LEONARDO

COMANDORUL
Scurt, scurt, spune-mi ce se-ntîmplă 
prin Toledo, Leonardo ?

LEONARDO
Tot ce-a fost prin minte-mi umblă, 
dar răbdare, focul ard-o, 
tot se cere, chiar de-ţi fac 
povestirea scurtă foarte.

COMANDORUL
Vezi că-s bine, dar pe moarte 
şi că-mi poţi aduce leac.

LEONARDO
Regele Enrique-al Treilea,
cel ce azi numit Cel Drept e, —
căci nici Caton şi-Aristide
nu-s mai drepţi ca el — în anul
una mie patru sute
şase, se afla-n Madrid,
unde-i spuseră scrisori
că,-nţelegerea rupînd,
riga maur din Granada,
nevoind să-i dea-napoi,
prin ameninţări şi nici
prin făgăduinţi, castelul
de la Ayamonte ; cum
nu-şi plătea măcar tributul, 
hotărî război, şi vrînd
el să-1 poată duce-aşa 
cum se cade unui rege
spaniol — căci cel mai mare-i ;
vrînd să fie ajutat
şi de rudele de sînge
din Navarra şi-Aragon
Cortesurile-n Toledo
şi le-a convocat, şi-acum
sînt acolo adunaţi
nalţi prelaţi şi cavaleri
multe tîrguri şi cetăţi.
Se-nţelege că vorbesc
doar de capii lor... Acum,
stau la sfat cu toţii-n mîndrul
regelui castel ; e-acolo,
printre alţi preasfinţi episcopi,
cel de Siguenza, care
astăzi stă şi păstoreşte,
demn, biserica umilă
din Toledo, ce-a rămas
fără de păstor, murind
don Pedro Tenorio,
fost prelat de mare vază.
Cel episcop de Palencia,
don Sancho de Bojas, care
e icoana cea mai vie
a strămoşilor? săi nobili,
îşi aşteaptă azi numirea
în Toledo, negreşit.
E acolo şi don Pablo
de Cartagena, ce-aşteaptă
o numire-n Burgos; apoi,
don Fadrique, îndrăzneţul
conte,  azi, de Trastamara,
chiar de duce de Arjona
toată curtea îl numeşte ;
Don Enrique Manuel,
fala regelui, e-acolo,
ce-ar putea cu spada rade
nu Granada, ci chiar Troia ;
Ruy Lopez, apoi, de-Avalos,
mare prin noroc şi arme
şi-al Castiliei conetabil,
şi el fala stirpei sale.
E de faţă şambelanul
curţii, demn de rang prin sînge
şi prin propria-i virtute,
chiar de are de la cine
să le moştenească : de la
Juan de Velasco, vrednic
de-orice laudă ; de faţă
este don Diego Lopez
de Estuniga, cel care
e numit Judecătorul
mare-al Spaniei ; aeolo-i
şi-mputernicitul ţării
pentru strîngerea de oaste ;
e destul să spun că este
don Manrique, ale cărui
fapte povestite sînt,
cu uimire şi mîndrie,
de Castilia şi Granada ;
sînt acolo oidorii 
scaunului judecăţii 
regelui ; e Pero Sânchez 
del Castillo, precum şi 
Rodriguez de Salamanca, 
Perianez...

COMANDORUL
Care Perianez ? Ah, 
sîngele-mi îngheaţă-n vine 
la auzul ăstui nume.

LEONARDO
Doamne, sfinte, dar vorbeam, 
ştii doar, despre oidorii 
regelui — şi tu, senor, 
îţi închipui că vorbesc 
chiar de Peribanez ăla, 
lucrătorul din Ocana ?

COMANDORUL
Dacă pîn-acuma veşti 
ţi-am cerut despre campania 
regelui şi-a ei pricină, 
chef de asta nu mai am. 
Au se hotărăşte totul 
dacă regele porneşte 
în campanie, la graniţi, 
însoţit de floarea oastei 
din Castilia, să-1 bată 
pe-acel maur din Granada, 
ce tributul nu-şi plăteşte ?

LEONARDO
Asta-i tot.  

COMANDORUL
Sînt pentru mine, 
fapte mult mai însemnate. 
Află că, in timp ce tu
la Toledo te aflai, 
eu ţi-am pus în faptă planul. 
Am vorbit cu Peribanez 
şi i-am spus că mi-ar plăcea 
căpitan să-1 pun, în fruntea 
unei sute de ţărani, 
cum şi să se pregătească 
repede de drum... Se pare 
că ia asta drept o cinste 
fără seamăn pentru el. 
Chiar ar fi, dacă cinstirea 
n-ar fi preţ al infamiei. 
Şi-şi dă tare mult silinţa, 
ca să iasă totul bine. 
Cheltuit-a mult pe straie 
ostăşeşti şi,-aseară,-n piaţă 
el compania şi-a scos. 
Iară azi, mi-a spus Lujan, 
va pleca în fruntea ei, 
la Toledo.

LEONARDO
Bine, bine ! 
Şi ţi-o lasă pe Casilda, 
neînduplecată încă-n 
ţărăneasca ei asprime... 
Nu-i aşa  ?


COMANDORUL
Aşa-i, dar, vezi, 
că bărbatul de lipseşte 
multă vreme, ca o apă 
care sapă-n piatră seacă 
se vădeşte dragostea, 
(în culise se aud răpăituri de tobă.) 
Dar ce tobe se aud ?

LEONARDO 
Sigur fii că-s ale sale. 

COMANDORUL
Să-i adune pe hidalgos 
şi locotenentul tău, 
Leonardo, iar tu, iute, 
te găteşte-acum de luptă, 
Mai uşor l-om înşela, 
dacă şi tu, cu compania, 
vei ieşi îndată-n piaţă.

LEONARDO
Iată-i... Să m-aştepţi aici. 
(Iese din scenă.)

SCENA II
PERIBANEZ, cu spadă şi dagă, comandînd o Companie de ţărani caraghios înarmaţi; printre ei, BLAS şi BELARDO; COMANDORUL.

PERIBANEZ
Fără să-mi iau bun rămas, 
nu am vrut să plec, senor.

COMANDORUL 
Ce drăguţ ! Rămîn dator.

PERIBANEZ
Te slujesc din acest ceas.

COMANDORUL 
Nu pe mine, ci pe rege.

PERIBANEZ 
Pe-amîndoi.

COMANDORUL 
Aşa-i şi gîndu-mi.

PERIBANEZ
Lui dator i-s, se-nţelege.
Tu mă-nalţi, cinstire dîndu-mi,
căci doar sapă şi mintean
meritam — şi am acum
epoleţi de căpitan
şi duc oşti pe-al luptei drum,
pentru rege... Oare poate
numele să-mi ştie, cînd
n-ajung sus, la el, nicicînd,
simţurile mele toate ?
Mulţi ani Domnul te-aibă-n pază !

COMANDORUL 
Să te-ntorci curînd.

PERIBANEZ
Sînt bine
îmbrăcat ?	       

COMANDORUL
Cum se cuvine 
unui demn bărbat de vază,

PERIBANEZ
Doar un lucru aş mai vrea... 
Nu-ndrăznesc...

COMANDORUL
Hai spune.

PERIBANEZ
Spun
Vreau ca spada să fii bun 
să mi-o-nvingi Domnia ta, 
Mare-i cinstea ce -ţi-o cer.

COMANDORUL
Hai, dă-mi spada, deci — şi cum 
brav soldat te văd de-acum, 
te voi face cavaler.

PERIBANEZ
înălţimea ta ! Ah, iată 
spada ! Ce ferice sorţi !

COMANDORUL
Pentru mine ai s-o porţi, 
deci ţi-o-ncing acum,. îndată.

BELARDO
Iute, în genunchi, măi Blas, 
că hidalgo vor să-1 facă !

BLAS         
Şi-n genunchi de n-o să-mi placă ?

BELABDO
Cum nu, mă ! Îi mare ceas.

BLAS
Ghiuj ce ştii atîtea, oare 
I-o lovi cu-al spadei lat ?

BELARDO
Ştiu de şei şi de samare, 
de măgarul meu bălţat, 
da-n Castilia nu ştiu cum 
cavaleri se fac cu spada.

COMANDORUL 
Deci, primeşte acolada 

PERIBANEZ 
Asta-i tot '?

COMANDORUL  
Să juri acum 
că pe Domnul şi pe rege 
vei sluji cu spada grea.

PERIBANEZ
Jur... Şi,-apoi, onoarea mea 
am s-o apăr, după lege. 
Dar cum mă trimiţi, senor, 
la război, rămîi tu scut. 
Să mi-o aperi eşti dator, 
ca stăpîn peste ţinut.
De soţie şi de casă
mă despart, ca să-ți slujesc.
Voia mea, în chip firesc,
deci, în grija ta le iasă.
Cum mai scumpă, mi-e onoarea
decît însăşi viaţa mea,
necrezînd ameninţarea
c-ar da buzna peste ea,
totuşi, unui om ce ştie
ce-i onoarea, prin viu glas
şi cu-ncredinţare vie,
vreau în grijă să i-o las,
căci nici viaţa, nici averea
n-au un mai de preţ ternei .;
Cel ce ştie preţul ei
nu o lasă nicăierea.
M-ai încins cu spada : iată,
simt cu ce îi sînt dator :
pînă azi, prea mult, sehor,
n-am ştiut de ea vreodată.
Amîndorura stăpînă
ni-i de-acum — şi-o să mă plîng
de nu-i porţi de grijă pînă
mă întorc...

COMANDORUL
Eu -mîna-ţi strîng. 
Drept ai să te plîngi, oricum, 
neleal de-ţi voi fi ţie.

PERIBANEZ	
Ei, prieteni, hai ia drum 
şi ce-i dat să fie — fie ! 
(Ţăranii şi Peribanez ies din scenă.)


SCENA III 
COMANDORUL, singur.

COMANDORUL       
Vorba lui m-a turburat : 
pare-se că-n minte are 
ori judeţ încrîncenat, 
ori porniri spre răzbunare. 
Dar cum eu sînt cel de vină 
şi cum el de vină nu-i, 
poate-i caut eu pricină 
nevinovăţiei lui. 
Şi de aflu răutate, 
eu, în spusa lui, cumva 
un ţăran în contra mea 
ce putere s-aibă poate ? 
Cu-ndărătnicia, basta ! 
Ah, vei fi a mea, femeie ? 
Cine-n cale va să-mi steie, 
va pieri în noaptea asta. 
(Iese din scenă.)


SCENA IV
Stradă în Ocana, în faţa casei lui Peribanez. 
CASILDA, COSTANZA şi INES, la un balcon.

COSTANZA 
Soţul tău, Casilda, pleacă ?

CASILDA
Da, mă lasă doar cu voi 
şi se duce la război; 
mai faimos s-ajungă;..

INES
Dacă
dînsul căpitan acum e, 
e om mare şi nu-i cazul 
să te macine necazul.

CASILDA
Nu-ţi dea Domnul de-astea-n lume !

COSTANZA
Zău, Ines, tu ai dreptate 
că, printre ai noştri semeni, 
cei ce sînt cu ei asemeni, 
sînt hidalgos . Şi-apoi, poate 
că doar la Toledo oastea 
el şi-o duce şi, îndată, 
vine-acasă...

CASILDA
Sper să poată, 
căci de n-aş spera şi-n astea, 
n-ar rămîne viaţă-n mine.


SCENA V
Bătăi de tobă. Apare Compania de ţărani, condusă de Peribanez aceleaşi, în balcon.

INES
Bate toba... Dacă-i el ?

COSTANZA
De-ai de pleacă la răzbel 
fie-ţi milă, nu de tine.

BELARDO
Io-te-le-n balcon pe cele 
ce mă-ntineresc pe loc, 
dar nevoie n-am de ele, 
iar, de mine, ele, ioc.

PERIBANEZ 
Eşti aşa bătrîn, Belardo ?

BELARDO 
Pofta mi-a trecut.

PERIBANEZ
Ceva
tot mai ai pe sub manta.

BELARDO
Da' de unde ! Focul ard-o, 
n-o mai am, dom' căpitan. 
Cit trăiam în vînt şi-n soare, 
plin eram şi de elan, 
bun păstor, ţîrcovnic mare ; 
Da'-ntr-un an, zăpada nouă 
multă cum căzu, m-am dus 
la biserică, supus, 
cautînd sălaş...

PERIBANEZ
Ai nouă
ani peste treizeci ?

BELARDO
Ba trei, 
peste ei, zicea dădaca, 
dar uita cam tot, săraca, 
dară-mi-te anii mei.
Cava  cînd veni pe lume, 
îmi ieşise o măsea.

PERIBANEZ
Şi mergeai la şcoală, da ?

BELARDO
Cîştigasem şi renume 
că-s amulteştiutor, 
dar ziceau guri rele foarte
că citi nu pot, din carte, 
şi-şi aveau dreptatea lor ; 
căci precum au unii dar 
de-a cînta sau dănţui, 
scrie ştiu, nu ştiu citi — 
şi-ăsta e aparte har.

CASILDA
O, tu, falnic căpitan 
peste gîndurile-mi triste !

PERIBANEZ
O, tu, doamnă din balcon, 
pentru care port drapelul !

CASILDA 
Din Ocana pleci, senor ?

PERIBANEZ
Merg, senora, la Toledo, 
ca să-mi duc soldaţii ăştia, 
care zic că-s ale mele 
gelozii fără de seamăn.

CASILDA
Geloziile, senor, 
dacă sînt soldaţi, nu pot 
să-ţi mai facă şi necazuri ; 
cinstea nu se pierde dacă 
geloziile-s soldaţi.

PERIBANEZ
Nu-s soldaţi chiar într-atît,
încît teamă să nu aibă,
nu de tine— de pricina
pentru care plec cu,ele.
Căci daeă-aste gelozii
s-ar putea numi-ale tale,
ele nu mi-ar ţine urma,
n-aş pleca nici eu cu ele.
Mi-i credinţa-n tine pace,
cînd pornesc la greu război,
mărşuind, de la Toledo,
pînă la al lumii capăt.
Vin doar bun rămas să-mi iau
şi să-ţi spun, senora scumpă,
singură să-ţi porţi de grijă,
căci rămîn, cu tine,-n tine.
Tu de mine milă ai,
cum e datina să facă,
pentru căpitanii proaspeţi,
doamnele, care aşteaptă,
din războiul lor, trofeie.
Nu-ţi pare că şi vorbesc .
grav, precum un cavaler?
Cine-ar zice că ţăranul
care, pînă ieri, prin mirişti,
şfichiuia tăişul coasei,
sau zdrobea dulci, negri struguri
în picioare, încît mustul      
peste teasc ţîşnea, tot negru, 
ori, cu palma-i bătucită, 
plugul îl ţinea de coarne, —
ar putea vorbi, de-odată, 
ca ostaşul îndrăzneţ 
ce prin vorbe se-mpăună 
şi cu spada mult cutează ? 
Sînt hidalgo azi — şi pot 
zice, precum pot şi face, 
căci chiar comandorul spada 
mi-o încinse,-aşa, puţin ; 
dar cînd cel ce îl aştept 
va veni, aşa cum bănui, 
s-o schimba puţinu-n mult, 
ne fiind eu mai puţin.

CASILDA
Multe-mi spui, senor, dar într-o
limbă ce eu n-o pricep ;
darul înţeleg ce-nseamnă,
căci cu ea datoare sîntem
toate celora ca voi.
însă unui căpitan
ce să-i dăruie-o ţărancă ?

PERIBANEZ
N-aş dori ca prea de rînd 
să te simţi.

CASILDA
Ia, Pedro dragă, 
panglica aceasta neagră.

PERIBANEZ
Neagră tu mi-o dai, nevastă ?

CASILDA 
Sînt preziceri şi-n război.

PERIBANEZ
Dărnicia disperată-i
semn de doliu sau surghiun.

BLAS
Şi mata, Costanza, ce-i dai, 
pentru-atîta dîrză curte, 
bietului soldat ce pleacă ?

COSTANZA
Zgarda asta de potaie 
ia-o, Blas, măcar că unde 
tu te duci, sînt cîini destui 
şi au piei de zgardă bune.

BLAS
Deie Domnul ca să facă 
maurii, din pielea mea, 
zgărzi, de nu i-oi căsăpi 
pe toţi cei porniţi pe fugă.

INES
Fu nu-mi ceri nimic, Belardo ?

BELARDO
Ca soldat bătrîn, Ines, 
nu ca un iubit mai tînăr, 
dar din partea ta eu merit.

INES
la acest papuc.


belardo
Senora, 
mulţam fain, da' un papuc, 
dăruit de-atît de sus, 
zău, nu-mi poate prinde bine.

INES
Da' ai să-mi aduci un maur ?

belardo
Hei, de cită vreme umblu 
după ei ! Da' dacă-n proză 
nu-i chip să ţi-1 dărui, iată 
că, de-aici, în vers ţi-1 dărui.


SCENA VI
O Companie de hidalgos, cu tobă şi drapel, conduşi de LEONARDO ; aceiaşi.

leonardo
Hai, porniţi în marş, soldaţi, 
cum v-am poruncit!

ines
Ce-i asta ?

costanza
E compania din casta 
de hidalgos însuraţi.

ines
Păi, mai ţanţoşi şi mai falnici 
tot ţăranii noştri sînt.

COSTANZA
Straie-au ăştia, pe cuvînt, 
dar nu par aşa năvalnici.

PERIBANEZ
Smirrr-nă toţi, ca să se vadă  
că sînteţi o mîndră oaste !

BELARDO
I-auzi ! Ăştia vor să creadă 
că noi sîntem neamuri proaste ! 
Hai, cu tifla, pe-ndelete, 
să le dăm, înconjurîndu-i.

PERIBANEZ
Nimeni nu iasă din rîndu-i ! 
După lăncii — arbalete ! 
(Companiile trec una pe lîngă alta ;Ţăranii şi cei din Compania 
de hidalgos se uită chiorîş unii la alţii.)

BLAS
Uită-te, Belardo, crunt, 
s-arătăm cit mai grozavi.

BELARDO
Taci, bă ! Şi sub păr cărunt 
zac mari suflete de bravi.

LEONARDO
E de-ajuns că merg alături 
de hidalgos şi plugarii.

BELARDO
Ştiţi fugi voi, ca ogarii 
şi ca cerbii, pe olaturi.

BLAS
Ar fugi, văzînd un maur, 
ba, doar auzindu-1, zău !

BELARDO
Mamă, nu fugeau chiar rău, 
cînd noi prinserăm ăl taur ! 
(Compania de ţărani şi Peribanez ies din scenă. 
Casilda şi Costanza se retrag de la balcon.)


SCENA VII
LEONARDO, cu compania lui ; INES, la balcon

LEONARDO 
Hei, Ines, s-au dus ! 

INES
E-afară
căpitanul meu ? 

LEONARDO
De ce 
verişoarele-ţi plecară ?

INES
Zici că nu ştii ? Haida-de ! 
Păi, Casilda-i stîncă dură : 
noaptea asta nu-i propice.

LEONARDO
N-ar putea veni pe-aice 
Comandorul ?

INES
Ah, nu încă. 
O să-i fac eu loc, fireşte, 
cînd voi crede că-i departe 
Pedro.

LEONARDO
Comandorul arde. 
Cearcă, fată, de-i orbeşte 
ochii, zău, să nu mai ţină 
chiar atîta la onoare. 
Comandorul, de ieri, moare 
şi e numai ea de vină.

INES
Zi-i sa vină-aici, pe stradă.

LEONARDO 
Ce semnal ?

INES
Un cîntecel. 

LEONARDO
Pe curînd.

INES
Dar vii cu el ?

LEONARDO
Pe stegar îl las să vadă 
de vitejii luptători, 
şi mă-ntorc.

INES
Deci, pe curînd. 
(Se retrage de la balcon.)

LEONARDO
Pas de marş, toţi strînşi în rînd, 
că au şi apus doi sori !
(Ies din scenă.)


SCENA VIII
Odaie în casa Comandorului. 
COMANDORUL, LUJAN

COMANDORUL
Ei, dar au plecat odată ?

LUJAN
Şi-ncă pe o iapă lungă, 
bună-acolo să ajungă 
şi să fugă-nfricoşată. 
De ţi se-arăta şi ţie 
Peribanez conducînd, 
mai scăpai de griji de rînd.

COMANDORUL
E-o plăcută companie, 
dar pe mine compania 
nevesticii lui mă strigă.

LUJAN 
Cin' nu joacă, nu cîştigă.

COMANDORUL
Mîine-şi fac ospătăria 
la Toledo, nu, Lujan ?

LUJAN 
Unde-or şi-nnopta.

COMANDORUL
Popas
nu vor face, 
nici un ceas, 
nici soldat, nici căpitan.

LUJAN
Cum sînt lucrători şi cum 
drumu-i scurt, s-o ţine lanţ 
danţul sprinten după danţ 
şi al tobelor bum-bum; 
şi aşa, fără popasuri, 
la Granada or s-ajungă.

COMANDORUL
Doamne, vremea-mi pare lungă 
pîn-la zece ! Cîte ceasuri !

LUJAN
Păi, e-aproape nouă... Da' 
nu fi trist... E-un adevăr 
că de fericirea ta 
te desparte-un fir de păr. 
Cheful nu-ţi pierde-aşteptînd, 
Căci speranţa face bine.

COMANDORUL
Cînd tîrziu plăcerea vine, 
speri, e drept, dar disperând.

LUJAN 
Leonardo unde-i ?

COMANDORUL
Soarta, 
ah, nu ştii că 1-a ales 
să se-nsoare cu Ines, 
care să-mi deschidă poarta ?

LUJAN
Vreun semnal ?

COMANDORUL
O să aducă 
Leonardo lăutarii.

LUJAN 
Ca vînatul să ţi-1 sparii !

COMANDORUL
Nu, căci oamenii de-apucă 
să audă voci şi strune, 
n-aud uşile din zid 
cum se-nchid şi se deschid.

LUJAN
Pregătirile sînt bune, 
dar mai e şi un învăţ : 
la o nuntă adunaţi 
stăteau rude, oaspeţi, fraţi, 
de danţ gata şi ospăţ ; 
Erau naşul, naşa, popa, 
toţi de faţă... Răpăia 
de-ţi spărgea urechea toba, 
dar mireasa niciun da 
nu spusese cu temei.
căci fusese, cică,-adus 
şi la măritiş supusă 
iute, fără voia ei. 
Adunată lumea roată, 
popa o-ntrebă : ea, nu, 
nu, şi nu, şi nu, şi nu, 
şi s-a zis cu nunta toată.

COMANDORUL
Aş avea nevoie eu,
deci, căci străvezie-i pilda,
de un da de la Casilda.

LUJAN
Te apuci de lucru greu, 
căci e dîrză cum nu-i nime 
şi se cere da-ul ei.

COMANDORUL
Multe ştiu despre femei : 
ţărăneasca ei asprime 
nu prin rugi se moaie, ci 
prin înşelăciuni, fireşte.

LUJAN
Poate că vei izbuti,
însă mergem cam orbeşte.


SCENA IX 
Un PAJ, doi CÎNTAREŢI, aceiaşi

PAJUL
Lăutarii au venit.

ÎNTÎIUL CÎNTĂREŢ
Leonido şi Lisandru
gata sînt să cînte tandru,
pînă-n zori, senor slăvit.

COMANDORUL
Ei, prieteni, cinstea mare-i : 
gîndul meu vă-ncredinţez 
şi al inimii viu crez.

AL DOILEA CÎNTĂREŢ
Mare pentru noi onoare-i ! 
(Bate ceasul.)

COMANDORUL
Unsprezece ceasuri bat ?

LUJAN 
Un, doi, trei — şi-atît...

AL DOILEA CÎNTĂREŢ
Greşit 
numeri : opt am auzit.

COMANDORUL
Cum, Lujan, m-ai înşelat, 
numărînd greşit bătaia ?

LUJAN
Ceas tîrziu a fost să ceri : 
trei am numărat, chiar de-aia,

COMANDORUL 
S-aştept nu mai am puteri.

LUJAN
Calm cinează... Lasă graba. 

COMANDORUL
Pască proastă s-ai în viaţă ! 
Să cinez ?

LUJAN
Bea vin.

COMANDORUL
Ai gheaţă ?

PAJUL
Da.

COMANDORUL
La doi împarte-o. 

PAJUL
Capa
uite-o.

COMANDORUL
Vreau s-o văd pe loc. 
Dar ce-i asta ?

PAJUL
Lînă bună.

COMANDORUL
Astă chiar că nu-i a bună : 
toţi îşi bat de mine joc ! 
Animale, îmi dai doliu ?

PAJUL
Colorată vrei ?

LUJAN
Secret
cînd e-,amorul, eşti discret, 
iar culoarea e orgoliu. 
Prin culoare se dau semne 
despre-un om prin tribunali

COMANDORUL
Vreau culoare, animale ! 
Oare doici sînteţi, pesemne, 
nu slugi ?

PAJUL
Iat-o, de culoar

COMANDORUL
Amor, dă-mi o noapte, una, 
pentru cîte zile,-ntruna, 
te-am slujit cu-mpătimare.

LUJAN 
Vin cu tine ?

COMANDORUL
Cum nu vine 
Leonardo, hai... Pişcaţi 
struna, să mai alinaţi 
focul crunt ce arde-n mine ! 
(Ies din scenă.)


SCENA X
O stradă.
Peribanez, singur.

PERIBANEZ
Bine-i s-ai un dobitoc.
de umblat pe drumuri lungi,
căci te face să ajungi
fără griji, în orice loc.
I-am cartiruit pe toţi
şi, cît numeri unu, doi,
la Ocana, înapoi,
am ajuns... O, cinste, poţi
unei trestii să te-asemui,
căci nu-i plantă mai plăpîndă,
încît şi o boare blinda
mi te face să te ghemui.
Trestie a cinstei, care
ruptă prea uşor se lasă ;
înlăuntru găunoasă
şi cu fără rost frunzare !
Trestie care se pierde
ca un vis, ca o nălucă !
Tu, ce eşti mereu pe ducă
şi puţină vreme verde ! ,
Trestie cu noduri multe,
ce strîng cinstea-n cap de nod,
bună pentr-un mut nerod,
ori un surd ce n-o s-asculte, —
în Ocana, ca şi mine,
te-ai născut — dar nu te plînge
că,-nainte de-a te frînge,
te-oi tăia cum se cuvine.
Bine-mi pare, iapă, zău,
că ţi-am dat destulă hrană,
ca să mă aducă-n goană,
la Ocana, pasul tău !
Binecuvântez ovăzul
ce de-atîtea ori ţi-am dat ;
mă slujeşti — ce minunat ! —
cînd chiar cinstea-mi este păsul !
Trag acum folos deplin
şi mi-s mulţumit nespus ;
şi-altădată m-ai adus,
dar s-atîrn fu mai puţin,
că-i grea cinstea, greu se cară,
şi să-ţi mulţumesc mi-e gîndul,
că ai alergat ca vîntul,
cu jignirea mea povară !
Preţuit e omu-n lume
după zale, după spadă,
buni prieteni şi dovadă
despre-al cinstei lui renume;
după pălării de drum
potrivite — şi,-apoi, alte...
Eu în iapa mea, încalţe,
bun de preţ aflai acum.
Precum vîntu-n două clipe,
iapa mea, trei leghe numeri ;
vîntul are aripi pe umeri —
tu ai să rămîi cu-aripe.
Casa lui Anton e asta
şi de-a mea este lipită,
iar a mea-i ca năruită,
spre-a-mi statornici năpasta.
Vreau să strig, c-aşa se cere,
şi-am s-o fac, de bună seamă...
Voi, din casă, hei !


SCENA XI
ANTON, PERIBANEZ

ANTON 
(din culise.)
Ne cheamă, 
parcă, cineva, muiere.

PERIBANEZ
Voi, din casă !

ANTON 
(din culise.)
Cine bate 
la tîrziu, noptatic ceas ?

PERIBANEZ
Eu, Anton.

ANTON
Eh, după glas, 
aş deschide... Cine-i ? 
(Deschide.)

PERIBANEZ
Frate,
eu sînt, Peribanez. 

ANTON
Cine ?
PERIBANEZ
Eu mi-s, frate, cel pe care 
ceru-1 bate-atît de tare 
încît este vai de mine.

ANTON
îmbrăcat în pat m-ara pus, 
să mă scol în zori de zi... 
Bine că-i aşa — mai ştii ? 
De folos pot fi ?

PERIBANEZ
Mi-am spus 
că, prin casa ta,-n a mea 
pot intra, Anton... Sînt fapte 
care-s umbre grele-n noapte, 
ziua nepărînd aşa. 
Bănui că,-n Toledo, tu 
de la mine-ai priceput, 
cît de cît, că...

ANTON
Stat-am mut, 
dar am prins ceva... Dar nu, 
zău, Casilda...

PERIBANEZ
Nu ea, lasă, 
eu o cred un înger.

ANTON
Păi,
de-i aşa, cinstire dă-i.

PERIBANEZ 
Lasă-mă, te rog, în casă.

ANTON
Hai, pe uşă,-n casă treci, 
căci prin uşă ştiu ce face.

PERIBANEZ
Dar-aşa e, fii pe pace, 
eu al ei sînt pentru veci.

ANTON 
Unde ţi-ai lăsat ostaşii ?

PERIBANEZ
Cu stegarul stau ei, bine ; 
numai grijile haine 
mi le-aduc cu mine paşii. 
Iară iapa — ce să spun — 
grijile cu mine-n şa 
le-a purtat, griji multe, da, 
încît pot s-ajung nebun. 
(Intră pe uşă.)



SCENA XII
Stradă în faţa casei lui Peribanez. 
COMANDORUL şi LUJAN, cu scuturi mici ; Cîntăreţii

COMANDORUL
Ei, puteţi începe : vîntul 
vă ajută.

AL DOILEA CÎNTĂREŢ
Gata.

COMANDORUL
Vai,
strunele cu dulce grai. 
cît îmi turbură avîntul !

CÎNTĂREŢII
(cîntă.)
M-a trîntit la poarta ta un taur,
mireasă frumoasă.
Şi tu n-ai zis :  „Doamne-ajută-i."
Tăuraşul nunţii tale
m-a luat, frumoaso,-n coarne
şi a prins să mă răstoarne,
de-a rîs tîrgul tot de mine.
Rîdeai şi tu, serioasă,
mireasă frumoasă,
însă n-ai zis:  „Doamne,-ajută-i."


SCENA XIII
INES, deschizînd o uşă a casei lui PERIBANEZ; aceiaşi. 
Cîntăreţii cîntă.

INES 
Pssst, senor.

COMANDORUL
Eşti tu, Ines ? 

INES
Eu sînt, don Fadrique. 

COMANDORUL
Nu-i
unşpe încă, dar să-ţi spui 
că ar fi... Ai înţeles 
că mă chinui crunt ?

INES
Dar vine
Leonardo ?

COMANDORUL.
Stă pîndar 
lîngă Peribanez... Dar 
lasă-mă să-mi văd, mai bine, 
nestemata preafrumoasă, 
că el vine...

INES 
în curînd ?

COMANDORUL
Da, dar este greu, oricînd, 
ca pe-un soţ căpos de casă 
să îl ţii departe.

INES
Grabă
n-are-acum, căci vrea să vadă 
cît de ţanţoş e cu spadă, 
ditai căpitan !  Ce treabă, 
alta, are ? O să-1 ţină 
asta prin Toledo, mult.

COMANDORUL
Poate-i adormit demult...
Pot intra ? Zi : „haide, vină !"

INES
Intră... Doar voiam să-mi spui 
dacă vine Leonardo.

LUJAN 
Eu să intru ?

COMANDORUL 
(unuia dintre Cîntăreţi.)
Ei, Lisardo, 
de voi doi nevoie nu-i, 
pînă-n zori...

ÎNTÎIUL CÎNTARET
Succes deplin. 
(Comandorul, Ines şi Lujan intră în casă.)

AL DOILEA CÎNTĂREŢ 
Unde mergem ?

ÎNTÎIUL CÎNTĂREŢ
La culcare.

AL DOILEA CÎNTĂREŢ 
E drăcoasă !

ÎNTÎIUL CÎNTĂRET
Pssst !

AL DOILEA CÎNTĂRET
Da mare poftă mi-a stîrnit !... Amin ! 
(Ies din scenă.)



SCENA XIV
Odaie în casa lui Peribanez. 
PERIBANEZ, singur.

PERIBANEZ
Prin a lui Anton grădină, 
am intrat aici — şi-aci-s — 
însă ţarcul meu deschis
l-am găsit... Din ce pricină ?
în coteţ, la orătănii,
să m-ascund am vrut... Dar dacă
gălăgie o să facă
pintenatul ? Bat mătănii
de mirare, căci luînd
felinarul, îl văzui
cum, printre găini şi pui,
doarme dus, somn bun şi blînd
Soarta-i şuie totdeauna :
paznic eşti peste găini
şi,-ncă, şi cu somn te-alini !
Eu păzi nu pot nici una.
Da, eu,_ uite, stau deştept
şi-s mîhnit, ştiind c-adastă   -
un cocoş cu roşă creastă,
roşă creastă, prinsă-n piept.
Pîn-aici, lingă Casilda,
ca un hoţ m-am strecurat
şi de porumbei am dat,
ei — ce-i sînt iubirii pilda.
Şi cum i-am văzut, cu zel
giugiulindu-se cu ciocul
şi spunîndu-şi astfel focul
inimii de porumbel,
am strigat : o, iartă-1 Domnul
pe-un hulub sălbatic, care
să vă tulbure-ar fi-n stare
giugiulelile şi somnul !
Guiţă un purceluş...
Uite, gîştele-s trezite ;
boii mug — ba, pasă-mi-te —
şi sărmanul măgăruş
ştie legile onoarei.
Chiar la iesle de-i legat,

ştie el că-s turburat 
şi neliniştea mea mare-i... 
Că-s stăpînul lor — şi simt 
dobitoacele minunea : 
simt cum, la grumazu-mi, funea 
nodu-şi face tot mai strimt. 
Ah, să-mi plîng de milă-mi vine 
cînd mă văd în ce hal mi-s. 
Dar de doarme ea ? Ce vis ! 
Vorbe-aud... Ar fi mai bine 
frumuşel să stau deoparte, 
după sacul cu făină. 
Comandorul, de-o să vină, 
crede, sigur, că-s departe. 
(Se ascunde.)


SCENA XV 
CASILDA, INES; PERIBANEZ,ascuns.

CASILDA 
Umblă cineva prin casă.

INES 
Ţi se pare.

CASILDA
C-un bărbat 
c-ai vorbit aş fi jurat.

INES
Eu ?

CASILDA 
Da, tu.

ÎNES
I-auzi ! Ei, lasă !

CASILDA
De trădare nu-i, e-alt rău  
poate-s hoţii...

INES
Cura adică ? 
Tremur, ah, cumplit, de frică !

CASILDA 
Ţipă-atunci.

INES
Nu.

CASILDA
Ţip eu, zău;

INES
Vezi că-i scoli pe toţi din jur, 
pe degeaba...


SCENA XVI 
COMANDORUL, LUJAN; aceiaşi.

COMANDORUL
Suferinţa, 
temerile, uimilinţa, 
nu mai pot să le îndur ! 
Eu sînt comandorul ! Sînt, 
deci, stăpînul tău.

CASILDA
Ştiu eu
alt stăpîn — pe Pedro-al meu.

COMANDORUL
Mila ta cer, suspinînd,
ori voi zice că te-am prins
cu lacheul meu.

CASILDA
În piept, 
cînd un fulger stau s-aştept, 
mă izbeşte-un trăsnet stins ! 
Vară, m-ai vîndut!

INES   
Ei, vară, 
da-i prostie ce faci : doar 
soţul tău e-un biet plugar ! 
N-o să-1 laşi de dor să moară 
pe un prinţ ! E cinste mare 
să îl ai în casa ta, 
deci primeşte-1, draga mea, 
ca pe-un oaspe de onoare. 
Soţul ţi-i plecat de tot.

CASILDA
Vară crudă, chiar şi-o fiară 
mi-ar fi fost mai bună vară !

COMANDORUL 
Voi plecaţi, să văd ce pot,

LUJAN
Să-i lăsăm în voia lor, 
că or şti ei ce să facă. 
(Ines şi Lujan ies din scenă.)


SCENA XVII 
COMANDORUL, CASILDA ; PERIBANEZ, ascuns.

CASILDA
Soţul căpitan mi-i, dacă 
tu eşti mare comandor. 
Nu te-apropia ! Jos laba, 
că eu muşc şi sfîşii !

COMANDORUL
Gata,
nu-mi fă pe nevinovata. 

PERIBANEZ 
(ieşind din ascunzătoare)
Cinstea mea ! Cum ! Stau degeaba ?  
Da'-s un biet ţăran... Ci, oare, 
să-i vorbesc ?... Ba, să-1 omor 
e mai bine ! 
(înaintează cu spada scoasă din teacă.)
O, senor, 
trebuie să-ţi cer iertare, 
dar e mai de preţ onoarea, 
(îl răneşte pe Comandor.)

COMANDORUL
Mor ! Cerşesc, ah, îndurarea !

PERIBANEZ
Scumpo,-ţi sar în apărare, 
doar atît...

CASILDA
Ştiu, mă simt bine, 
dar cam turburată sînt. 
(Peribanez şi Casilda ies din scenă.)

COMANDORUL
Doamne, sîngele tău sfînt 
se îndure-acum de mine ! 
Ah, unui vasal ales 
milă-i cer murind, vai, vai ! 
(Se aşează pe un scaun.)


SCENA XVIII 
LEONARDO, COMANDORUL

LEONARDO
Toate-anapoda-s... Ce ai
tu, Ines ?... Te-ascunzi ?... Ineees !

COMANDORUL 
Voci aud... Dar cine cheamă ?

LEONARDO 
Eu sînt... Nu m-auzi, Ines ?

COMANDORUL 
Leonardo, nu mă vezi ?

LEONARDO
Tu, senor ?

COMANDORUL
Da.

LEONARDO
Ah, mi-e teamă ! 
Ce s-a întîmplat ? Prea rău 
pari a fi dezamăgit.

COMANDORUL
Doar de moarte sînt rănit, 
dar am meritat-o, zău.

LEONARDO 
Cum ? De cine ?

COMANDORUL
Numai viaţă 
sufletească mai doresc ; 
Răzbunare nu rîvnesc... 
Stai, stai blînd, aici, de faţă, 
făr' să cauţi vinovatul... 
Eu vreau numai izbăvire, 
prin cinstită spovedire... 
Eu am săvîrşit păcatul, 
Peribanez, nu...

LEONARDO
Cum ? Cum ?
Te-a ucis ţăranul şi 
să nu te răzbun ?

COMANDORUL
Să ştii
că e cavaler acum. 
I-am dat însumi acolada 
şi, de-atunci, în chip şi fel,
daurită-şi are el,
cu folos, se vede, spada.

LEONARDO 
Strig după-ajutor la poartă !

COMANDORUL 
Mare-i Dumnezeu ! 
(Leonardo îşi duce stăpînul,)



SCENA XIX 
PERIBANEZ, INES, LUJAN

PERIBANEZ 
(din culise.)
Pe voi
vă ucid, pe amîndoi.

INES 
(din culise)
Eu şi-așa mi-s gata moartă ! 
(Lujan şi Ines intră în scenă alergînd.)

LUJAN
Tu, nenorocit Lujan, 
unde să te-ascunzi ? 
(Intră în culise pe altă uşă,iar Peribanez în scenă, pe urmele lor.)

PERIBANEZ
Scăpare 
unul ce-i ca tine n-are.

LUJAN 
(din culise.)
Da' de ce, dom' căpitan ?

PERIBANEZ 
(din culise.)
Că eşti fals secerător.

INES
(din culise.)
Da' eu ?

PERIBANEZ 
(din culise.)
Trădătoare ! Fiară ! Lujan
(din culise.)
Mooor !

INES 
(din culise.)
Ah, vară, verişoară !

SCENA XX 
CASILDA ; apoi, PERIBANEZ.  

CASILDA
Uiţi de rude cînd dator
eşti onoarei.	

PERIBANEZ
(reintră în scenă.)
Pragul tău 
morţi îi vede... Vii, Casilda ?

CASILDA
îţi urmez oriunde pilda, 
şi la bine, şi la rău.

PERIBANEZ
Iapa mea-i fără pereche 
şi-ntr-un ceas vom fi-n Toledo.

CASILDA 
Şi pe jos merg.

PERIBANEZ
Şi-asta cred-o, 
dar e bine zeci de leghe 
azi de zbiri să ne despartă.

CASILDA
Comandor, om plin de fală, 
nengrădita ta-ndrăzneală 
te-a ucis... Tu, Doamne,-l iartă. 
(Ies din scenă.)


SCENA XXI
Galeria alcazarului din Toledo. 
REGELE, CONETABILUL, Străjeri.

REGELE
Castilia îmi place cum se poartă, 
căci toţi pe săbii mîna pun şi arc.

CONETABILUL
O, maiestate, Spania nu-şi iartă 
că are-n sin un african monarc.

REGELE
Vreau Andaluzia o nouă soartă 
să aibă — să respire liber, larg, 
de este gata oastea noastră pînă 
nu-i iarna aspră peste tot stăpînă. 
Juan de Velazco, tu o ia nainte, 
spre Vega, cu desfăşurări de trupe, 
să vadă toţi elanul lor fierbinte 
cum peste-un Tag de aur plin irupe 
şi, stînci de diamant suind, vei prinde 
să vezi cum falnic poate să se-ntrupe 
un alt Toledo,-n vale, cu şiraguri de case, 
de palate şi de steaguri. 
Să tremure-n Granada cruntul maur, 
văzînd oştiri cu steaguri, în coloane ! 
Să-şi schimbe-n doliu secularul laur.

CONETABILUL
Chiar azi găti-voi mîndre escadroane,

REGELE
Regina vine... Sfatul ei e aur, 
cînd grijile ne macină, tirane.


SCENA XXII 
REGINA, suita ei, aceiaşi.

REGINA
Plec, majestate, de te stingheresc.

REGELE
Ba să rămîi, te rog — aşa-i firesc. 
Au despre pace pot vorbi eu, doamnă, 
în orice clipă, necerîndu-ţi sfatul ? 
Iar azi, cînd oastea la război se-ndeamnă, 
să n-aibă înţeleptu-ţi sfat regatul ? 
Ce face don Juan ?

REGINA
Se tot condamnă 
la plîns, căci îi lipseşti.

REGELE
Va fi bărbatul 
în carelor învia, n-am nici o teamă, 
nu cei prezenţi —străbunii mai cu seamă,

REGINA
Mi-e prinţul drag, căci fiul tău e, sire, 
și-ţi seamănă.

REGELE
Fiind al tău, regină, 
şi-al nostru, deci, e mare fericire, 
căci de virtuţi e inima lui plină.

REGINA
Să-ţi semene prin faptă şi gîndire,
atît cer de la pronia divină,
spre-a-şi împlini pe-acest pămînt menirea.

REGELE
Ţi-e mare şi puternică iubirea.

REGINA
Cum are doar doi ani, ce rău îmi pare 
că nu-şi poate vădi în luptă ura, 
sub steagul tău !

REGELE   
Ah, dacă ar fi mare, 
să-mbrace el, pentru Cristos, armura


SCENA XXIII 
GOMEZ MANRIQUE, aceiaşi.

REGELE 
Ce tobe bat ?

GOMEZ
Vin oşti cutezătoare 
din Vera şi de prin Extremadura.

CONETABILUL 
Din Atienza, Guadalajara... .

REGELE 
Dar din Ocana ?

GOMEZ
Mare ni-i ocara !

REGELE
Ce s-a-ntîmplat ?

GOMEZ
Se zice un ţăran 
că 1-a ucis pe don Fadrique.

REGELE
Cine ?
Pe el, al crucii roşii dîrz vultan ?

REGINA
Eşti sigur ?

GOMEZ 
Sigur.

REGELE
Doamnă, nu e bine ; 
simt sufletul cum mi-i strivit avan. 
Dar cum s-a întîmplat ? Din ce pricine

GOMEZ
Din gelozie.

REGELE
Dreaptă ?

GOMEZ
Chiar nebună.

REGINA
Nu face-nţelepciunea casă bună 
cu gelozia.

REGELE
Pe ţăran l-au prins ? 

GOMEZ
Fugit-a, cu nevasta.

REGELE
Tristă foarte 
e întîmplarea ! Pe acest cuprins, 
dreptatea mea asemeni rod să poarte ? 
Strigare să se facă, dinadins, 
prin toată Spania, cît mai departe, 
că cine îi va prinde, morţi sau vii, 
în scuzi peşin, o mie va primi. 
Te du... Şi să se afle peste tot 
că moartea e pedeapsa celor care 
i-ajută sau i-ascund.

GOMEZ
Plec

REGELE
Cerul pot
să-1 rog s-ajute dreapta-mi răzbunare. 

REGINA
I-or prinde foarte repede, socot, 
căci lăcomia omului e mare 
şi aur ai promis.



SCENA XXIV
UN PAJ, apoi, un SECRETAR ; REGELE, REGINA, CONETABILUL, Străjeri şi Suită.

PAJUL
Arceo vine
cu steagul.

REGELE
Ah, să intre se cuvine.

SECRETARUL 
Iată steagul, maiestate. 
(Intra în scenă un Secretar, cu un steag roşu, pe care sînt brodaţi armele Castilliei ;
 deasupra stemei, o mînă ridicată ţinînd o spadă un Crist crucificat.)

REGELE
Da, să-1 văd : e chiar frumos. 
Poartă chipul lui Cristos, 
izbăvirea noastră-n toate.

REGINA
Ce stă scris pe steag ?

REGELE
”Judeţul
împlineşle-ţi, Doamne, sfinte.”

REGINA 
E cutremur în cuvinte.

REGELE 
Să le ştie lumea preţul !

REGINA 
Şi-aici ce-i ?

REGELE
Cetatea, leul 
deci Castilia şi Leonul ; 
mîna asta e blazonul 
ce-i va şti pedepsei greul.

REGINA 
Ce stă scris ?

REGELE
E-al meu nou nume.

REGINA
Care ?

REGELE
Nu-s al Treilea azi ; 
Mă va şti drept Cel Viteaz 
şi Cel Drept întreaga lume.



SCENA XXV 
GOMEZ, aceiaşi.

GOMEZ
Plîng eu toţii în cetate, 
ascultînd olacu-n silă.

REGINA 
Plîng şi pietrele de milă.

REGELE
Ei, ajunge ! Sapa poate 
cu-a lui Santiago cruce 
sta alături ? Da' de unde !

REGINA
Vai de el de nu se-ascunde.

REGELE
Viaţa i-i la grea răscruce. 
Jur să-i dau pedeapsă dreaptă, 
ca să tremure o lume.


SCENA XXVI 
UN PAJ, aceiaşi,

PAJUL
Doamne, un ţăran, anume, 
să-ţi vorbească stă şi-aşteaptă.

REGELE 
Ne vom aşeza, fireşte.

CONETABILUL 
Cheamă-1, paj
(Pajul iese să dea strigarea.)



SCENA XXVII
PERIBANEZ, în straie de ţăran, cu mantie largă ; CASILDA, aceiaşi.

PERIBANEZ
O, maiestate,
tălpile-ţi sărut.

REGELE
Se poate 
în genunchi să stai ? Vorbeşte !

PERIBANEZ
Doamne, cum să mai vorbesc, 
dacă simţurile toate 
turburate mi-s —şi graiul 
mi-am pierdut, văzîndu-ţi chipul ? 
Dar, cum să vorbesc se cere
şi-am încredere deplină 
în dreptatea ta, mărite, 
iată, voi vorbi : eu sînt 
Peribanez.

REGELE
Ce-ai spus ? Cine ? 

PERIBANEZ   
Peribanez, din Ocana.

REGELE
Gărzi, ucideţi-1   pe loc!

REGINA 
Nu în faţa mea, nu, nu !

REGELE 
Ascultaţi-o pe regină !

PERIBANEZ
Poruncind, să mă ucidă,
nu vrei,să. rm-asculţi măcar,,
o, Enrique, rege cărui
i se spune-acum Cel Drept ?

REGINA
Da, aşa-i... Ascultă-1, Doamne !

REGELE
Bine zici... Nu-mi aminteam 
că,-ntr-o pricină, se cere 
s-asculţi ,părţile-amîndouă, 
mai ales cînd cazul este 
prea nelămurit... Ascult.

PERIBANEZ
Eu, mărite rege, chiar 
de-s din stirpe ţărănească, 
sînt un om curat la sînge, 
necorcit nici cu evreu, 
nici cu maur. Printre semeni, 
socotit mi-s cel mai bun 
şi, în treburi de-ale obştei, 
mie-mi dau întîi cuvîntul. 
Fost-am şase ani alcalde  
în Ocana... Să mă-nsor 
fost-a cu femeia asta, 
ce-i de faţă, tot de sînge 
necorcit, chiar de-i ţărancă. 
Virtuoasă e, încît 
nu se ţine pe degeaba 
pizma rea pe urma ei, 
bun renumele să-i strice. 
Comandorul don Fadrique, 
care e, peste Ocana, 
şi stăpîn şi comandor, 
ca un tinerel nebun 
s-a îndrăgostit de dînsa. 
El s-a prefăcut, întîi, 
că-mi cinsteşte casa, cică, 
pentru nu ştiu ce servicii. 
Astfel, două covoraşe 
el mi-a dăruit ; apoi, 
doi catîri — nu tocmai buni, 
căci să-mi scoată carul cinstei 
din mocirlă n-au putut, 
într-o noapte, cînd eram 
dus departe de Ocana,
a-ncercat să-mi silnicească
soţioara, dar speranţa
i s-a spulberat, căci eu
m-am întors şi dat-am jos,
de pe scunzi pereţi, acele
covoraşe minunate,
ce puteau sluji de capă
taurului... Priceput-am
unde bate, însă, iată,
într-o zi la el mă cheamă
şi îmi spune cum că are,
de la înălţimea voastră,
zapis ca s-adune oameni
pentru-acest război grozav.
in sfîrşit, mă puse-n fruntea
a o sută de oşteni —
şi plecat-am din Ocana,
căpitan al lor numit ;
Dar cum presimţeam că, noaptea,
cinstea mi-o pîndea, la zece
noaptea am şi fost acasă,
călărind o iapă iute,
căci l-am auzit zicînd
pe-un hidalgo că e bine
două iepe s-ai acasă,
pentru orişice prilej.
Sparte uşi în drum găsit-am
şi pe nevestica mea,
ca pe-o mieluşică blîndă,
o ţinea în gheare lupul.
Ea ţipa — eu m-avîntai
şi, scoţînd din teacă spada
şi hangerul, arme care
le-ncinsesem ca să pot
să-i slujesc măriei tale —
nu pentru o faptă tristă — 
pieptul i-am străpuns...Şi-atunci
a lăsat din gheare alba
mieluşică, fi'ncă eu,
ca un bun păstor, ştiut-am
să o scap din colţii lui.
Şi venit-am la Toledo,
şi-am aflat că scuzi, o mie,
s-au pus preţ pe capul naeu.
Şi mi-am zis : Casilda-i bine
zbirilor să mă predea.
Fă-i acest hatîr, mărite,
căci cum văduvă rămâne,
zău c-ar fi păcat să piardă
un atît de scump bănet.

REGELE
Ce zici, Doamnă ?

REGINA
Plîng, o, rege 
înţeleg, din spusa lui, 
că nu-i vorba de o crimă 
ci de vitejie dîrză.

REGELE
E ciudat că-şi preţuieşte 
un ţăran atîta cinstea ! 
Dumnezeule, pricină 
n-am, să-1 osîndesc la moarte. 
Viaţa-i dăruiesc... Dar ce zic ? 
Asta-nseamnă chiar dreptate 
să se facă ! Iar pe omul, 
ce-i de iată şi vădit-a 
ne-ntrecută vitejie, 
mi-1 doresc, în lupta asta, 
căpitan peste acei 
ce-i aduse din Ocana.
Să se dea nevestei lui 
mia cea de scuzi, îndată, 
spre-a mi se-mplini cuvîntul 
Iar de astăzi înainte 
eu acestui om i-ngădui 
orişicînd să poarte arme, 
ofensive, defensive, 
pentru a se apără.

PERIBANEZ
Toţi, pe drept cuvînt, îţi spun 
Enrique cel Drept, o, rege.

REGINA
Tu, cinstită lucrătoare,
vei avea din partea mea
patru rochii minunate,
să te-mbraci cu fast, că, doar;
eşti nevastă de soldat.

PERIBANEZ
Drag senat, cu asta gata 
este tragicomedia
Comandorul din Ocana, 